Tiedotteet - Keskuspuistoa ei saa supistaa | Adressit.com\nJaa Facebookissa (10201)\nRatkaiseva voitto Keskuspuiston puolustajille korkeimmassa hallinto-oikeudessa\nKorkein hallinto-oikeus ei näe perusteita muuttaa Helsingin hallinto-oikeuden ratkaisua siltä osin kuin hallinto-oikeus on päätöksellään kumonnut yleiskaavan hyväksymistä koskevan päätöksen Keskuspuistoon, Keskuspuiston länsireunaan ja Hämeenlinnanväylän itäpuolelle osoitettujen C2-merkintöjen osalta.\nKäytännössä tämä tarkoittaa, että Keskuspuistoon Hämeenlinnan väylään varteen esitettyä rakentamista ei saa toteuttaa.\nHelsingin kaupungin kaavoituksesta vastaavien on nyt vihdoinkin otettava vakavasti viher- ja virkistysalueiden merkitys kaupungissa, varsinkin kuin korkeimman hallinto-oikeuden ratkaisu on samanlainen myös esimerkiksi Vartiosaaren ja Ramsinniemen osalta.\nLinkki KHO:n päätökseen: https://www.kho.fi/fi/index/paatoksia/vuosikirjapaatokset/vuosikirjapaatos/1541580128040.html\nKIITOKSET KAIKILLE TUHANSILLE IHMISILLE, JOTKA OLIVAT MUKANA PUOLUSTAMASSA KESKUSPUISTOA!\nHelsingin hallinto-oikeus kumosi Helsingin yleiskaavan Keskuspuiston osalta!\nHelsingin hallinto-oikeus antoi 5.2.2018 ratkaisunsa Helsingin uutta yleiskaavaa koskevista valituksista. Hallinto-oikeus kumoaa yleiskaavan muun muassa Keskuspuistoon esitetyn rakentamisen ja Hämeenlinnanväylän kaupunkibulevardin osalta.\nTuhansien helsinkiläisten oikeutettu huoli ja kampanjointi Keskuspuiston säilyttämiseksi on saatu arvoiseensa lopputulokseen. Kuten hallinto-oikeuden ratkaisussa todetaan, yleiskaavassa Keskuspuistoon osoitettu rakentaminen olisi merkinnyt Keskuspuiston virkistysalueen supistumista ja kaventumista laajasti, vaikka Helsingin asukasmäärän kasvu lisää virkistysalueiden tarvetta. Se olisi myös ollut maakuntakaavan vastaista.\nKeskuspuiston puolustajat odottavat varmasti, että Helsingin kaupunki tunnustaa tältä osin yleiskaavan lainvastaisuuden, pitää voimassa Keskuspuiston nykyiset asemakaavat ja luopuu rakentamisesta Keskuspuiston alueelle.\nSeuraava tavoite on saada Keskuspuisto nykyisessä laajuudessaan sisällytetyksi valmisteilla olevaan kansalliseen kaupunkipuistoon. Hallinto-oikeuden ratkaisu suojelee myös Vartiosaarta, Ramsinniemeä ja eräitä muita viher- ja virkistysalueita.\nValitusten vuoksi yleiskaava ei ole tullut voimaan. Asia on hallinto-oikeuden käsittelyssä. Hallinto-oikeus on antanut valittajille kuten esimerkiksi Keskuspuistoryhmälle mahdollisuuden vastaselityksen antamiseen kaupunginhallituksen lausuntoon valituksista.\nVastaselityksemme yhteenvedossa toteamme, että\n"KHO:n päätökset osoittavat, että kaupunginhallituksen lausunnossa esitettyjä Keskuspuiston virkistysarvoja ei voida säilyttää, jos valituksenalainen yleiskaava jää voimaan. Yleiskaavan laadinnassa ei ole Keskuspuiston osalta otettu riittävästi huomioon tarvetta turvalliseen, terveelliseen ja eri väestöryhmien kannalta tasapainoiseen elinympäristöön, ekologisesti kestävään kehitykseen ja riittäviin virkistysalueisiin. Keskuspuiston virkistyskäyttö-, kulttuuriympäristö- ja luontoarvoja ei ole selvitetty ja arvioitu yleiskaavatarkkuutta edellyttävällä tavalla. Yleiskaava ei vastaa myöskään valtakunnallisia alueidenkäyttötavoitteita, koska se sivuuttaa Keskuspuiston merkityksen seudullisesti ja valtakunnallisesti tärkeimpänä virkistysalueena. Maankäyttö- ja rakennusasetuksen 16 §:n mukaan yleiskaava esitetään kartalla tai kartoilla sellaisessa mittakaavassa, että niistä alueiden käytön ja rakentamisen ohjaustarve ja yleiskaavan tarkoitus huomioon ottaen ilmenevät tarkoituksenmukaisella tavalla alueiden käytön periaatteet, tarpeelliset alueet ja kaavan muu sisältö. Yleiskaavan kaavamääräykset ja niissä käytetty ruututekniikka Keskuspuiston osalta ovat epäselviä Keskuspuiston asemakaava-alueilla ja siksi lainvastaisia.\nKaiken edellä olevan johdosta katsomme edelleen, että Helsingin yleiskaava on Keskuspuiston osalta lainvastainen ja tulee siltä osin kumota."\nKeskuspuistoryhmän valitus ja vastaselitys löytyvät kokonaisuudessa Keskuspuistoryhmän nettisivulta https://sites.google.com/site/keskuspuistonpuolesta/valitus.\nHallinto-oikeuden päätös saattaa tulla jo ennen vuodenvaihdetta, mutta mitään varmaa ajankohdasta ei voi sanoa.\nKaupunkistrategia ja yleiskaavan lyhyen aikavälin toteuttamisohjelma\nYleiskaavan lyhyen aikavälin toteuttamisohjelma ajoittaa suuria hankkeita kuten bulevardisointeja, pikaraitioteitä ja asuntorakentamiskohteita.\nELY-keskus ja Liikennevirasto ovat vaatineet yleiskaavaa koskevissa valituksissaan, että päätös yleiskaavan hyväksymisestä kumotaan lainvastaisena seuraavilta osin merkinnällä "Kaupunkibulevardi" osoitetut liikenneyhteydet: Länsiväylä (kantatie 51), Turunväylä (valtatie 1), Hämeenlinnanväylä (valtatie 3) ja Lahdenväylä (valtatie 4).\nToteuttamisohjelma listaa seuraavat kohteet ensimmäisinä toteutettavaksi: Vihdintien kaupunkibulevardin eteläosa (3 aluetta), Tuusulanväylän kaupunkibulevardin eteläosa (3 aluetta), Malmin lentokenttä (3 aluetta), Jokeriin kytkeytyvät alueet Latokartanossa sekä Roihupellossa, Laajasalon kaupunkibulevardin Yliskylän-osa, Vartiosaari sekä Puotilanrannan ja Rastilan muodostama merellinen kokonaisuus.\nValtuuston syksyllä 2017 hyväksymässä Helsingin kaupunkistrategiassa 2017 -2021 on todettu, että\n"Yleiskaavan toteuttamisen suunnittelu aloitetaan Vihdintien bulevardista. Alueen pikaratikan suunnittelu etenee päätösvaiheeseen valtuustokauden aikana. Tuusulanväylän bulevardin suunnittelua viedään eteenpäin. Malmin pikaratikan toteuttamisen edellytykset selvitetään. Keskustan raitiotieverkko ja Kalasataman raitiotiesuunnitelman toteutus etenee. Helsinkiin rakentuvien uusien aluekokonaisuuksien ohella tehostetaan täydennysrakentamista."\nYleiskaavan varsinainen toteuttamisohjelman on tiettävästi tulossa lähiaikoina lautakuntakäsittelyyn.\nKeskuspuiston kohtalo liittyy myös kansallista kaupunkipuistoa koskevaan prosessiin Helsingissä. Helsingin kaupunkistrategiassa todetaan, että\n"Helsinki vaalii arvokasta luontoaan ja toimii kaupunkiluonnon monimuotoisuuden lisäämiseksi. Viher- ja sinialueiden ekologinen laatu, saavutettavuus ja terveysvaikutukset turvataan. Luonnonsuojeluohjelmaa toteutetaan ja metsäverkostoa vahvistetaan. Helsingin vesistöjen, sekä pienvesien että rannikkovesien tilaa parannetaan ja kiinnitetään huomiota vaelluskalakantojen elpymiseen. Metsissä ja metsäisillä alueilla suunnitelmallinen monimuotoisuuden lisääminen on hoidon keskeisin tavoite. Hulevesien kustannustehokkaan hallinnan edistämiseksi viherpinta-alaa lisätään kaupunkirakenteessa. Kaupungin puistojen monimuotoisuutta lisätään. Kansallinen kaupunkipuisto -hankkeesta tehdään päätös kuluvan valtuustokauden aikana, tekeillä olevan selvityksen valmistuttua."\nHelsingin kaupunki on 26.10.17 avannut nettiin kyselyn millainen olisi Helsingin kansallinen kaupunkipuisto. Kysely on avoin kaikille 17.12.2017 asti. Tässä linkki kyselystä tehtyyn uutiseen kaupungin verkkosivuilla: https://www.hel.fi/uutiset/fi/kaupunkiymparisto/nettikysely-helsingin-kansallisesta-kaupunkipuistosta-avattu ja tässä linkki itse kyselyyn: https://app.maptionnaire.com/fi/3173. Kyselyyn vastaamalla voi vaikuttaa Keskuspuiston säilymiseen. Vastaamiseen on hyvä varata rauhallinen hetki, jotta omat näkemykset saa varmasti kirjattua kyselyyn.\nKeskuspuiston puolustajille luonnonsuojeluliiton ympäristöpalkinto\nYmpäristöpalkinnon voittanut helsinkiläinen Keskuspuistoryhmä on laaja kansalaisten ja yhteisöjen yhteenliittymä, joka edistää aktiivisesti pääkaupungin lähiluonnon suojelua kaavoituspaineiden alla. Keskuspuistoryhmä on järjestänyt lukuisia mielenosoituksia ja tapahtumia Helsingin Keskuspuistossa ja innostanut esimerkiksi yli 70 tunnettua kulttuurin, tieteen, liikunnan ja muiden yhteiskunnan alojen vaikuttajaa vetoamaan helsinkiläisten tärkeän lähiluonnon puolesta.\n"Se, että yhteisöllisyydestä palkitaan, sopii hyvin itsenäisyyden juhlavuoteen. Tämä palkinto kuuluu kaikille niille tuhansille helsinkiläisille, jotka olleet puolustamassa Keskuspuistoa", Keskuspuistoryhmää edustanut Maija Hakanen kiitti.\nEhdolla Ympäristöpalkintoon olivat myös luontomatkailun ja luonnon virkistystoiminnan hyvinvointi- ja terveysvaikutuksien parissa ansiokasta työtä tehnyt professori Liisa Tyrväinen sekä erityisesti metsienkäytön ilmastovaikutuksiin perehtynyt erikoistutkija Sampo Soimakallio.\nYmpäristöavaus Juha Hurmeelle teatterin jalkauttamisesta luonnonsuojelualueille\nTeatteriohjaaja, kirjailija Juha Hurme yhdessä työryhmänsä kanssa on lähtenyt rohkeasti seuraamaan tutkija-kirjailija Samuli Paulaharjun (1875-1944) jalanjälkiä ulottamalla kotimaisen teatteritaiteen kauas keskelle suomalaisia erämaita. Operaatio Paulaharju on viiden vuoden (2014-2018) mittainen hanke, jossa viedään Juha Hurmeen dramatisoimaa, vuosi vuodelta kehittyvää näytelmää Samuli Paulaharjun teoksesta Tunturien yöpuolta viiteen eri erämaakohteeseen Lappiin. Samalla projekti nostaa komealla tavalla esiin myös pohjoisen luonnonsuojelualueiden kulttuurihistoriallisen merkityksen maamme juhlavuoden kunniaksi.\nKultainen sulka kotimaisten luontodokumenttien mestarille\nOhjaaja Petteri Saarion upeat luontodokumentit ovat ihastuttaneet ja inspiroineet suomalaisia luonnonystäviä. Erityisesti Saario tunnetaan dokumenttisarjoistaan Itämeren helmet (2004), Jokiemme helmet (2006), Rajankäyntiä (2009), Järviemme helmet (2012), Veden saartamat (2013) ja Erämaan lumo (2016). Dokumenteissaan Saario on tallentanut Suomen ainutlaatuisen luonnon aina eteläisimmästä ulkosaaristosta pohjoisimpiin erämaihin.\nKeskuspuisto on yksi Suomen 100:sta luontohelmestä. Suomen 100-vuotisjuhlavuoden hankkeessa Luonnonsuojeluliitto kannustaa ideoimaan, kokemaan ja varjelemaan 100 kansallisesti merkittävää luontokohdetta, jotka haluamme jättää perinnöksi jälkipolville. Helsingin Keskuspuiston luontohelmijuhlaa vietetään Suomen luonnon päivänä lauantaina 26.8.2017 eri puolilla Keskuspuistoa. Monipuolisen tapahtuman ohjelma löytyy muun muassa linkeistä https://www.facebook.com/events/1724848407812381/ ja http://bit.ly/2x4Txtj.\nSuomen luonnon päivän pääjuhlaa vietetään Töölönlahdella Hesperianpuistossa klo 12 alkaen. Tapahtumassa jaetaan klo 12.15 Suomen luonnonsuojeluliiton ympäristöpalkinto. Yksi kolmesta ehdokkaasta palkinnon saajaksi on Keskuspuistoryhmä! Iloitkaamme ja olkaamme ylpeitä jo tästä ehdokkuudesta, Keskuspuisto on sen arvoinen.\nKeskuspuistoryhmä on kesällä jättänyt Helsingin hallinto-oikeudelle vastineensä lausuntoon, jonka Helsingin kaupunki on antanut Keskuspuistoryhmän valituksesta Helsingin yleiskaavaan Keskuspuiston osalta. Keskuspuistoryhmän valitus ja vastine löytyvät Keskuspuistoryhmän nettisivulta https://sites.google.com/site/keskuspuistonpuolesta/valitus. Hallinto-oikeuden ratkaisua asiassa saanemme odottaa loppuvuoteen.\nKuntavaalit 2017 ja Keskuspuisto\nKeskuspuistoryhmä pyysi Helsingin kuntavaaliehdokkaita ottamaan kantaa uudessa yleiskaavassa Keskuspuistoon esitettyyn rakentamiseen. Kysyimme ehdokkailta viisi kysymystä:\n1) Pitääkö Keskuspuisto mielestäsi säilyttää nykyisessä laajuudessaan?\n2) Oletko valmis ottamaan yleiskaavan uuteen tarkasteluun Keskuspuiston osalta?\n3) Kannatatko sitä, että yleiskaavan toteutusohjelmassa Keskuspuistoon ei kaavoiteta rakentamista ja säilytetään Keskuspuiston nykyiset asemakaavat?\n4) Oletko valmis muuttamaan Hämeenlinnantien bulevardisointia niin, että Keskuspuistoon ei rakenneta?\n5) Pitäisikö mielestäsi Keskuspuisto nykyisessä laajuudessaan sisällyttää suunnitelmaan Kansallisesta Kaupunkipuistosta?\nKeskuspuiston uhanalaiseksi valtuustossa saattaneista puolueista, Vihreistä ja Kokoomuksesta vain noin 15 % ehdokkaista uskalsi kertoa kyselyssä julkisesti kantansa. Hyvin niukasti vastauksia saatiin myös kolmannen Keskuspuiston ahdinkoon johtaneen puolueen eli SDP:n ehdokkailta.\nJohdonmukaisimmin Keskuspuistoa puolustavat edustajat samoista puolueista, jotka puolustivat Keskuspuistoa myös valtuustossa, eli RKP, KD, Keskusta, SKP&Helsinki-listat sekä Vasemmistoliitto.\nKaiken kaikkiaan kyselyyn vastasi noin joka neljäs ehdokas, yhteensä 271 vastaajaa. Vastauksissaan johdonmukaisimmin Keskuspuistoa puolustaneiden ehdokkaiden nimet löytyvät puolueittain tämän viestin lopusta.\nKaikkien kyselyyn vastanneiden ehdokkaiden vastaukset ja kommentit löytyvät Keskuspuistoryhmän nettisivulta https://sites.google.com/site/keskuspuistonpuolesta/kuntavaalit-2017-ja-keskuspuisto.\nKaikki kyselyssä esitetyt keinot ratkaista Keskuspuiston ongelma saivat kyselyssä kannatusta: Yleiskaavan uudelleen tarkastelu Keskuspuiston osalta, Keskuspuiston suojelu yleiskaavan toteuttamisohjelman avulla sekä Hämeenlinnanväylän bulevardisoinnin muuttaminen. Tosin vastaajiksi oli vahvasti valikoitunut Keskuspuiston puolustajia: 174 vastaajaa eli 64 % oli vastannut myönteisesti kyselyn kaikkiin viiteen kysymykseen.\nKeskuspuistoryhmä järjesti 18.3. vaalitapahtuman, johon osallistui noin 60 kunnallisvaaliehdokasta. Videot ehdokkaiden Keskupuisto-kannoista löytyvät linkistä https://www.youtube.com/playlist?list=PL3zbNgPhTEzxfKAmraCi23ZLQVF8mHHOP\nKuntavaalien 2017 Keskuspuisto-kyselyssä johdonmukaisesti Keskuspuiston\nsuojeluun sitoutuneet ehdokkaat puolueittain\nAntti Vasama Linnanvirta\nSuldaan Said Ahmed aka Musta Leijona\nHannu Tapani Tuhkanen\nSami (Frank) Muttilainen\nRolf (Fred) Sormo\nMarina Mia Huttunen\nJan Gustav Amnell\nIPU - Itsenäisyyspuolue\nDemokraattinen Liitto - Demokraatit\nTarkennus edelliseen tiedotteeseen Keskuspuisto-tapahtumasta ja kuntavaalipaneelista 18.3.2017\nTarkkasilmäiset ovat varmaan jo huomanneet, että edellisessä tiedotteessa oli varsinaisessa tekstissä väärä päivämäärä Keskuspuistotapahtumalle ja kuntavaalitentille. Otsikossa päivä oli oikein eli 18.3.2017\nVaalipaneelin osallistujat alkavat olla selvillä: Kokoomuksesta Timo Vuori, Vihreästä liitosta Leo Stranius, SDP:stä Mauri Helovirta, Vasemmistoliitosta Mika Välipirtti, Perussuomalaisista Juhani Strandén, RKP:sta Joakim Horsma, Keskustasta Pekka Puska ja SKP&Helsinki-listoista Yrjö Hakanen.\nKeskuspuisto-tapahtuma ja kuntavaalitentti 18.3.2017 klo 12-15 Pirkkolassa\nKeskuspuistoryhmä järjestää Keskuspuistotapahtuman ja vaalitentin lauantaina 8.3.2017 klo 12-15 Pirkkolassa, Pirkkolan uimahallilla, Pirkkolan metsätie 6.\nKeskuspuistoryhmä jakaa Pirkkolan uimahallilla informaatiota Keskuspuistosta ja Helsingin valmisteilla olevasta yleiskaavasta. Ryhmä videoi kuntavaaliehdokkaiden kantoja Keskuspuistosta ja videot julkaistaan sosiaalisessa mediassa.\nKeskuspuisto-aiheinen kuntavaalitentti uimahallin kokoustilassa. Paneelissa valtuustoryhmien edustajat kertovat näkemyksiään Helsingin yleiskaavasta ja Keskuspuistosta.\nKävelykisa Keskuspuistossa kuntavaaliehdokkaille, joita on pyydetty tekemään kisaa varten itsellesi numerolappu, jossa on oma ehdokasnumero (myös paikan päällä on materiaalia, josta numerolapun voi tehdä). Ehdokkaiden Keskuspuisto-kantojen videointi jatkuu.\nTervetuloa kaikki Keskuspuiston ystävät!\nKeskuspuiston puolustajat jättivät hallinto-oikeuteen valituksen Helsingin yleiskaavan lainvastaisuuksista\nUseat Keskuspuiston puolesta –liikettä lähellä olevat yhdistykset ja yksityiset henkilöt esittävät Helsingin hallinto-oikeudelle jättämässään valituksessa, että Helsingin kaupunginvaltuuston yleiskaavapäätös kumotaan lainvastaisena Keskuspuiston osalta. Keskuspuiston puolesta -liike ei epävirallisena kansalaisliikkeenä voinut itse jättää valitusta.\nYleiskaava on Keskuspuiston osalta voimassa olevan Uudenmaan maakuntakaavan vastainen, voimassa olevien Keskuspuiston asemakaavojen vastainen ja kaupunginvaltuuston hyväksymän virkistysaluekäyttötarkoituksen vastainen.\nYleiskaavaratkaisu ei myöskään turvaa Keskuspuiston luonnonarvoja. Yleiskaavan vuorovaikutusprosessi ei mahdollistanut kuntalaisten vaikutusmahdollisuuksien toteutumista. Yleiskaavaratkaisu heikentää laajojen kansalaispiirien elinympäristöä virkistysalueiden supistuessa eikä hallintolain 6 §:n mukaisesti suojaa kuntalaisten oikeutettuja odotuksia Keskuspuiston säilymisestä virkistysalueena.\nValituksen ovat allekirjoittaneet Pirkkolan omakotiyhdistys, Pohjois-Haaga-seura, Ruskeasuo-seura, Haagan Työväenyhdistys, Maunulanpuiston palstaviljelijät, Helsingin luonnonsuojeluyhdistys sekä 22 yksityishenkilöä.\nValituskirjelmä löytyy kokonaisuudessaan linkistä https://docs.google.com/viewer?a=v&pid=sites&srcid=ZGVmYXVsdGRvbWFpbnxrZXNrdXNwdWlzdG9ucHVvbGVzdGF8Z3g6MzhlMTdiNWVmNzlmM2M2\nKeskuspuistoryhmä valittaa Helsingin yleiskaavan lainvastaisuuksista\nHelsingin kaupunginvaltuuston hyväksymään yleiskaavaan ja sen valmisteluun liittyy virheellisyyksiä ja lainvastaisuuksia, katsoo Keskuspuistoryhmä. Se valmistelee yleiskaavasta valitusta hallinto-oikeudelle. Keskuspuistoryhmä esittää, että Helsingin hallinto-oikeus kumoaa yleiskaavapäätöksen Keskuspuiston osalta. Tällöin Keskuspuiston nykyiset voimassa olevat asemakaavat toimisivat edelleen Keskuspuiston suojana.\nKeskuspuiston asemakaavoissa on selvitetty perusteellisesti sen luonnonarvot ja merkitys virkistysalueena. Maankäyttö- ja rakennuslaki vaatii ottamaan ne huomioon mutta yleiskaavassa ne on sivuutettu viitaten vain kaupunkibulevardien taloudellisiin toteuttamismahdollisuuksiin ja rakennusmaatarpeisiin.\nTällaiset perustelut ovat ristiriidassa yleiskaavalle laissa määriteltyjen sisältövaatimusten kanssa. Ne sivuuttavat myös yleiskaavan vaikutusarviossa esitetyn vakavan huolen Keskuspuiston ekologisten yhteyksien kaventumisesta ja katkeamisesta.\nKeskuspuistoon osoitettu rakentaminen on ristiriidassa myös maakuntakaavan kanssa, vaikka maakuntakaavan pitäisi ohjata Helsingin kaavoitusta.\nLiito-oravien elinalueita ei ole yleiskaavassa otettu huomioon. Tämä on luonnonsuojelulain vastaista.\nJuridista pohjaa Keskuspuistoa koskevalle valitukselle antavat myös yleiskaavan esittämistapaan ja kaavamääräyksiin liittyvät ongelmat sekä kaavoituksen tarkentuvan suunnittelun periaatteen ja luottamuksensuojaperiaatteen rikkominen.\nKuntalaisten, Helsingin omien lautakuntien, liikenneviraston ja Vantaan kaupungin näkemykset sivuutettiin yleiskaavaprosessissa täysin.\nValituksen valmistelussa Keskuspuistoryhmä nojautuu muun muassa Helsingin yliopiston ympäristöoikeuden professori Kai Kokon ja professori Olavi Syrjäsen Keskuspuistoa yleiskaavassa koskeviin lausuntoihin. Valituksen viimeinen jättöaika on 5.12.\nKoko ajalta 684 682\n24 tuntia 617 616\nKoko ajalta 560 548\nKoko ajalta 450 445


Suomen Työhyvinvointi-SIB maailman ensimmäinen | Vates\nSuomessa aloitti vuonna 2016 ensimmäisenä maailmassa työhyvinvointia edistävä SIB-hankekokeilu. Kokeiluun on osallistunut julkisen sektorin neljän asiakasorganisaation yli 1 500 työntekijää.\nTyöntekijöiden saamat työhyvinvointipalvelut on kustannettu sijoittajilta kerätyin varoin. Sijoittajat ovat maksaneet käytännön palvelut ja toiminnan sekä kantavat hankkeen taloudellisen riskin. Työnantaja maksaa pienen aloitusmaksun lisäksi vain tuloksista.\nVaikuttavuustavoitteet on kytketty työhyvinvoinnin lisäämiseen ja sen kautta sairauspoissaolojen vähenemiseen. Kokeilun tulos vastasi 9,5 henkilötyövuoden säästöä.\n– SIB-hankkeessa työnantajan johto ja esimiehet ovat saaneet työkaluja johtamiseen. Rinnalla kulkeva tuki on koettu hyväksi esimiesten ratkoessa arjen ongelmatilanteita ja suunnitellessa toimintaa jatkuvasti muuttuvissa ympäristöissä. Näin on pystytty selvittämään tehokkaasti solmukohtia ja ehkäisemään mahdollisia karikoita työyhteisön toiminnassa, kertoo Vaikuttavuusinvestoimisen tukitiimin projektijohtaja Mika Pyykkö Sitrasta.\nSitra on suunnitellut hankkeen toteutusraamin ja toiminut neuvonantajana SIB-hankkeessa.\n– Tuki- ja liikuntaelinvalmennustulokset ovat näinkin lyhyillä interventioilla erittäin hyviä. Esimerkiksi yhden asiakasorganisaation valmennettavien kuntoisuus parani MET-arvolla mitattuna 0,4 yksikköä, joka vastaa noin neljän vuoden nuorentumista sydämen iässä. Kahdessa asiakas- organisaatiossa heikossa ja hyvin heikossa kuntoluokassa olevien henkilöiden määrä puolittui. Pienessä yhteisössä yksikin vakava sairastuminen vaikuttaa paljon kokonaispoissaolojen määrään. Jos tämä huomioidaan, kokeilun tulos on erittäin hyvä, kuvaa Pyykkö.\nHän painottaa, että erilaisten sairauspoissaolojen hallinta vaatii erilaisia työkyvyn tuen toimenpiteitä, koska jokainen asiakas on erilainen.\nTyökyky-SIBin toiminta, joka on kestänyt kussakin asiakasorganisaatiossa kolme vuotta, päättyy keväällä 2020. Palveluista on vastannut neljän yrityksen koalitio, jossa on osaamista työhyvinvoinnin eri alueilta, kuten tietojärjestelmistä, verkkopalveluista, organisaatiopsykologiasta ja esimiesten kouluttamisesta. Sijoittajina ovat olleet mm. Me-säätiö, Sitra ja yksityinen finassisijoittaja.


Sätöksiä | Savon XPress\nKateus on ihmisen perusominaisuuksia. Aika ajoin se pirulainen nostaa päätään ja omalla kohdallani niin käy ennen kaikkea erään tietyn asian äärellä: voi ryökäs, miten kadehdinkaan heitä, jotka osaavat remontoida ja nikkaroida.\nKun joku tuttu, puolituttu tai tuntematon kehuu tehneensä omine voimineen talon, kesämökin, terassin tai ihan vaan vaikka pikkuremontin, niin kyllä minua nielettää. Minä kun en saa lyötyä naulaa suoraan, ruuvien kannat porailen pyöreiksi ja tapettia laittaessa onnistun levittämään liisteriä enemmän parketille kuin seinille.\nEsimerkkejä olisi paljon, mutta kaikkien kertomiseen ei riitä merkkimäärä enkä ilkeä kaikkia tahvoilujani julkisesti julistaakaan. Mutta yhdestä tapauksesta kerron.\nEräitä vuosia sitten kyllästyin puutarhakalustoomme. Minusta kyseinen kokoonpano oli tympeän näköinen, mutta koska se oli ehyt, päätin tuunata setin silmänimukaiseksi.\nKaksi päivää ja melkein kaksi yötä minä hioin, maalasin ja sotkin kahdet hyvät kolitsihousut käsittelyaineilla siihen kuntoon, että ne näyttävät vielä tänäkin päivänä pahasti ripuloineen käyttäjän kintuista heitetyiltä.\nUrakan valmistuttua katselin työni tuloksia. Ensimmäisen vartin syynäilin ihaillen. Sitten annoin totuudelle periksi ja ihmettelin tuntikaupalla, kuinka olin saanut muutettua jo lähtökohtaisesti tylsännäköisen kaluston niin hirvittävän rumaksi sekä turmeltua sen kaikki puuosat pilalle.\nRemontoimani kalusto palveli yhden kesän. Syksyllä se lähti jäteasemalle. Olisi joutanut jo aiemmin, mutta tarvitsin suvellisen aikaa ennen kuin myönsin itselleni julkisesti, jotta sätös mi sätös. Timpuriksi en silläkään kertaa oppinut.\nMutta sen opin, että rakennus- ja timpraamispuolella itsestään liikaa kuvitteleva tölhö voi saada aikaan sellaista vahinkoa, jota ei pahimmillaan saa fiksattua kuntoon paraskaan ammattilainen. Se on ollut ihan hyvä oppi se. Ja sen ansiosta olen huomannut, että kateuskin voi olla ihan semmoista hyvälaatuista.


Flow Festival peruuntuu | Klangi\nFlow Festival peruuntuu\nJulkaistu: 14.5.2020 14.5.2020 / Kirjoittanut: Janne Römpötti\nTapahtumajärjestäjien mukaan tapahtuman toteuttaminen ei ole turvallista.\nKesäfestareiden peruuntumiset ovat alkaneet nyt myös elokuun osalta, sillä Flow Festival on ilmoittanut tämän kesän tapahtumansa perumisesta. Syynä perumiselle on kaikkien muidenkin viimeaikaisten perumisien tapaan COVID-19-virus.\nVuodesta 2004 järjestetty Flow Festival oli määrä järjestää Helsingin Suvilahdessa 14.-16. elokuuta. Tapahtumajärjestäjät vetoavat yleiseen turvallisuuteen, vaikka toistaiseksi Suomen hallitus ei ole kieltänyt massatapahtumien järjestämistä elokuussa.\nSuurten, yli 500 hengen yleisötilaisuuksien ja yleisten kokousten järjestäminen on hallituksen linjauksella kielletty heinäkuun loppuun asti. Tällä hetkellä niin sanottu Force Majoure -ehto ei siis Flow’n kohdalla täyty, kun suoraa kieltoa eli ylivoimaista estettä ei ole.\nFlow Festival järjestetään seuraavan kerran 13.-15. elokuuta 2021. Tämänvuotiseen tapahtumaan ostetut liput käyvät sellaisenaan ensi vuonnakin, mutta ne on myös mahdollista palauttaa.\nEzkimon uusi albumi on täällä – osallistu skabaan ja voita levy vinyylinä Janne Römpötti / 14.5.2020\nSeinäjoki Hip Hop Festival siirtyy syyskuulle Janne Römpötti / 14.5.2020\nYleisötapahtumien kielto jatkuu ainakin heinäkuun loppuun saakka\nJulkaistu: 22.4.2020 / Kirjoittanut: Janne Römpötti


Iida Sammalisto: Tähtimosaiikki - Lukufiilis - Lukufiilis\nIida Sammalisto: Tähtimosaiikki. Otava. 2015.\nSuna on Vaeltaja, joka pakenee Ruskaa hallitsevan Korppiruhtinaan kätyriä yhdessä kettunsa Ion kanssa. Hän luulee kulkevansa vapaana, kunnes hänen mukaansa lyöttäytyy tähdistä tuleva Lupus, joka kertoo Sunalle tämän olevan ennustuksen Valittu: Sunan kohtalona on syöstä paha Korppiruhtinas pois valtaistuimelta. Suna ei kuitenkaan ole valmis luopumaan vapaudestaan vaivaisen ennustuksen tähden, mutta Lupus ei suostu luovuttamaan punatukkaisen tytön suhteen. Korppiruhtinaan metsästäjäkään ei luovu jahdistaan ja niin alkaa pakomatka Ruskan metsissä.\nTähtimosaiikki on vakuuttava fantasiakertomus, jonka parasta antia on ehdottomasti Iida Sammaliston runsas muttei suinkaan rönsyilevä sanankäyttö. Sammalisto saa lukijan melkein luulemaan, että hän matkustaa yhdessä kirjan henkilöiden kanssa läpi Ruskan peltojen, piipahtaa Kuunsillan syysmarkkinoilla haistelemassa ja maistelemassa markkinoiden huumaavaa tuoksua ja tunnelmaa, pakenee metsissä saalistajaa kuulaassa syysilmassa, herää ja näkee ensilumen sataneen. Sammalistolla on uskomaton kyky herättää tarina henkiin.\nKirjassa on selkeä hyvä vastaan paha -asetelma, mutta teos ei kuitenkaan esitä sankareita putipuhtaina pulmusina ja pahiksia läpikotaisin pahoina. Jokaisen keskeisen henkilön motiiveja kuullaan, vaikka pääasiassa kertojina toimivat Suna ja Lupus. Virkistävää on myös, että Suna, nuori tyttö, nousee sankarin rooliin ja Lupus, tähtien mittapuulla nuori poika, toimi vain henkisenä tukena ja ystävänä. Usein fantasia- ja muissakin kirjoissa sankari on yhä edelleen se poika tai mies, ja naiset ja tytöt on syrjäytetty tuen ja rakastetun rooliin.\nKaiken kaikkiaan Tähtimosaiikki on vahva kertomus Sammalistolta ja jään mielenkiinnolla odottamaan hänen tulevia kirjojaan. Jos olet fantasian ja kauniin kielenkäytön ystävä,on Tähtimosaiikki silloin ehdottomasti lisättävä lukulistallesi!


Jos saamme sairaalahoitoa ulkomailla tai yksinkertaisesti - kun saamme lääkärin apua, joka ei puhu kotikielellä, mutta myöhemmin lääketieteellistä dokumentointia tarvitaan jatkokäsittelyyn muualla maassa, kannattaa pyytää kääntämään tekstiä asiantuntija.\nVarsovan lääketieteellisiä käännöksiä käyttävillä henkilöillä on useimmiten lääketieteellinen koulutus - he ovat aktiivisia lääkäreitä, ihmisiä, jotka ovat valmistuneet yliopistoista apteekkiin, biologiaan ja kemiaan liittyvillä aloilla. Heillä on hyvät todistukset, jotka vahvistavat korkeat kielitaidot. Ne ovat usein äidinkielenään puhuvia tai harjoittelupaikkoja ulkomailla. Ne ovat hyvin valmistautuneita: molemmat kielen seinältä, kun ne ovat myös ajanjakson aikana tarkistamassa tekstin ansioista.\nTärkeää on myös se, että vannoutunut kääntäjä tarkistaa tekstin, joka soveltaa mahdollisia korjauksia, tarkistaa, onko merkinnällä suuri luokka ja mikä tärkeintä - antaa viralliselle viranomaiselle sinetin.\nUseimmiten kärsiviin lääketieteellisiin asiakirjoihin kuuluvat potilaan sairaushistoria, sairaalahoito, tutkimusten tulokset, tutkimusten lähetykset, lääketieteelliset poikkeukset, vammaisaseman päätökset, hoitohistoria - jos haemme korvausta ulkomailta.\nLääketieteellinen käännös on enemmän tieteellisten artikkeleiden, lääketieteen opiskelijoiden oppikirjojen kääntäminen, suosittuja lääketieteellisiä kirjoja, mainoselokuvia, jotka sisältävät erikoistuneita sanastoja, multimediaesityksiä tai jopa luetteloita, joissa mainitaan lääketieteelliset instrumentit.\nSuosituimmat kielet, joita voit ymmärtää, ovat tietenkin englanti, saksa, ranska ja venäjä. Kapea erikoistuminen on käytössä esimerkiksi tanskan, japanin, kiinan, turkin, hollannin, ruotsin ja norjan kielillä. Kapealla erikoistumisella, mitä innokkaammin käytetään äidinkielenään puhuvaa palvelua.\nJohtanut valaistus ilawa\nInternet palvelujen tarjoamista koskevat saannot


Sateenvarjon alta mobiilimaailmaan - Finnet\nSateenvarjon alta mobiilimaailmaan\nKauppaneuvos Risto Siivolaa on luonnehdittu Finnet-ryhmän mobiililiiketoiminnan arkkitehdiksi. Mies itse sanoo olleensa mukana yhtenä monista.\nMobiililiiketoiminnan avaaminen oli välttämätöntä. Yhtenä suurena haasteena oli raha, Siivola sanoo.\nRisto Siivola ehti uransa aikana olla mukana monessa. Sysmässä syntynyt diplomi-insinööri pestattiin vuonna 1977 Turun kaupungin Puhelinlaitoksen suunnittelupäälliköksi. Siitä ura urkeni saman laitoksen toimitusjohtajaksi vuonna 1987. Turusta Siivola muutti Ouluun ja Oulun Puhelimen toimitusjohtajaksi vuonna 1995. Juuri näinä aikoina lähti liikkeelle puhelinalan täysin mullistanut rakennemuutos.\nSekä Turku että Oulu olivat kaupungin omistamia, kunnallisia puhelinlaitoksia, mutta kahden kunnallisen laitoksen väliset erot olivat suuret.\nTurussa puhelinlaitos oli osa kaupungin toimintaa. Se oli kaupunginhallituksen ja -valtuuston alaisuudessa oleva liikelaitos, ja omistajilla on tapana pyytää tuottoja. Muut puhelinyhtiöt ihmettelivät valtavasti, miksi meidän piti tuottaa kaupungille tuloja. Muuthan saivat pitää kaikki rahansa itse, nauraa Siivola. Oulussa taas toimittiin Siivolan mukaan hallinnollisesti enemmän osuuskuntamaisesti.\nFinnet-ryhmään oma matkapuhelinoperaattori\nSiivolan mukaan Elisan eron jälkeen puhelinyhtiöt alkoivat miettiä omaa, uutta mobiililiiketoimintaa.\nMe näimme silloin, että liiketoiminta kehittyy mobiilin suuntaan. Jos emme olisi menneet mukaan, edessä olisi ollut liiketoiminnan kuihtuminen.\nVuonna 1999 Finnet-liittoon kuuluvat puhelinyhtiöt perustivat kolme matkaviestinnän yhteistyöyhtiötä: Suomen 2G:n, Suomen 3G:n ja Suomen 3P:n, josta vuotta myöhemmin tuli DNA Finland Oy.\nSiivolan mukaan haasteet olivat kovat. Yksi suurimmista haasteista oli raha tai pikemminkin jatkuva rahan tarve.\nOngelma ei ollut teknisen verkon rakentaminen, sillä puhelinyhtiöt olivat aikanaan jo rakentaneet Radiolinjan verkon. Osaamista oli. Liiketoiminnan rakentaminen sitä vastoin oli raskasta.\nMobiililiiketoiminta oli aluksi tappiollista ja rahaa paloi.\nKaikilla puhelinyhtiöillä ei ollut eväitä ja haluja tähän. Lisäksi monilla oli eriävät käsitykset tulevaisuuden kehityksestä sekä siitä, mikä on alueellista ja mikä valtakunnallista toimintaa, sanoo Siivola.\nEriävät näkökulmat johtivat siihen, että alkuvuonna 2007 kuusi Finnetin jäsentä ilmoitti eroavansa liitosta. Näiden joukossa oli Siivolan johtama Oulun Puhelin.\nFinnet-liitto merkittävä valtakunnallinen toimija\nFinnet-liiton merkitys koko teletoimialan kannalta on Siivolan mielestä ollut ratkaiseva.\nSuuren rakennemuutoksen aikana Finnet-liitto oli puhelinyhtiöiden sateenvarjo. Sateenvarjon alla tehtiin monia erilaisia toimia ja perustettiin yhteisiä yhtiöitä, sanoo Siivola ja mainitsee esimerkkinä Omnitelen. Vuonna 1988 perustettu Omnitele konsultoi kansainvälisesti operaattori- ja televiestintäalalla.\nMyös yhteisten kannanottojen äänitorven Siivola pitää Finnet-liittoa merkittävänä valtakunnallisena toimijana. Liitto pääsi vaikuttamaan Siivolan mukaan mm. telealan lainsäädäntöön.\nLiitossa ideoitiin myös yhdessä, miten nopeaa teknistä kehitystä voitaisiin hyödyntää puhelinyhtiöissä. Lisäksi verkostoitumisen merkitys oli todella suuri. Ihmissuhteet toimivat Finnet-liiton yhtiöissä hyvin.\nHallituspaikkoja Siivolalla on ollut, vaikka muille jakaa. Hän on toiminut mm. DNA:n, Suomen 2G:n, Suomen 3 KTV:n hallitusten puheenjohtajana. Merkittävästä päivätyöstään Suomen tietoliikennealalla Siivolalle myönnettiin kauppaneuvoksen arvo vuonna 2011.\nTähän tarvittiin kaksi naista. Allekirjoittajina ovat nimittäin Tasavallan presidentti Tarja Halonen ja pääministeri Mari Kiviniemi, Siivola vitsailee.\nKun Risto Siivola johti Oulun Puhelinta, hänen kaksoisveljensä Seppo Siivola oli Päijät-Hämeen Puhelimen toimitusjohtajana. Kaksoset kahden suuren puhelinyhtiön johtajina lienee melkoinen harvinaisuus.\nSeposta ja minusta siinä nyt ei ollut mitään poikkeuksellista. Opiskelimme samoja asioita aikana, jolloin tietoliikenne ei vielä ollut muodikasta. Me näimme, että alalla on tulevaisuutta ja tarvetta osaajille tulee.\nTunteeko Siivola itsensä enemmän Oulun Puhelimen vai DNA:n mieheksi? Siivola naurahtaa kysymykselle.\nDNA:n perustaminen oli niin valtava ponnistus, että se jätti kyllä jälkensä. Silloin eivät päivät tulleet pitkäksi. Se oli hienoa aikaa. Kaipa minä olen sitten DNA:n miehiä.


Eurooppayhtiö, josta käytetään latinankielistä nimeä "Societas Europaea" tai lyhennettä SE, on EU:n lainsäädännön alainen yhtiö. Sillä on oma lainsäädäntökehys, ja se on ainutlaatuinen taloudellinen toimija koko Euroopan unionin alueella.\nVuonna 2001 EU hyväksyi noin 30 vuoden neuvottelujen jälkeen asetuksen, jossa vahvistetaan eurooppayhtiön säännöt. Samaan kokonaisuuteen kuului direktiivi, jossa säädetään eurooppayhtiön työntekijöiden osallistumisesta.\nLainsäädäntö tuli voimaan vuonna 2004. Lainsäädännön tavoitteena on vähentää yritysten hallintokustannuksia, tarjota niiden rajat ylittävälle toiminnalle soveltuvan oikeudellisen rakenteen EU:n sisällä ja auttaa niitä välttämään joitain kahdestakymmenestäkahdeksasta eri oikeusjärjestelmästä aiheutuvia oikeudellisia ja käytännön rajoituksia.\nEurooppayhtiön sääntöjen mukaan eurooppayhtiö on mahdollista perustaa neljällä tavalla:\nperustamalla yhteinen tytäryhtiö;\nmuuntamalla kansallisen lainsäädännön nojalla perustettu osakeyhtiö SE:ksi.\nEurooppayhtiön vähimmäispääoma on 120 000 euroa, ja sen kotipaikan on oltava paikka, jossa yhtiön keskushallinto eli sen kotipaikka sijaitsee.\nEUR-Lex-lainsäädäntötiivistelmä: Eurooppayhtiön säännöt\nEurooppayhtiön tarjoamia liiketoimintamahdollisuuksia käsittelevä Euroopan komission verkkosivusto\nSinun Eurooppasi -sivusto: Eurooppayhtiö - oikeudellinen muoto


Himoharjoittelija Valtteri Bottas vaihtoi juoksemisen pyöräilyyn ja kertoo HS:n haastattelussa perimmäisen syyn - Urheilu | HS.fi\nHimoharjoittelija Valtteri Bottas vaihtoi juoksemisen pyöräilyyn ja kertoo HS:n haastattelussa perimmäisen syyn\nPyöräilystä on tullut Valtteri Bottakselle elämäntapa. Lomaillessaan Yhdysvalloissa Bottas harjoitteli vuorilla kilpapyöräilyn entisen supertähden Lance Armstrongin kanssa.\nValtteri Bottaksen kausi Alfa Romeolla on alkanut mainiosti. Kuva: Mark Thompson / AFP\n20.5. 11:42 | Päivitetty 20.5. 12:34\nValtteri Bottas rakastaa Formula 1 -autolla ajamista, mutta on myös vannoutunut pyöräilijä.\nTaannoisella Yhdysvaltain matkalla hän nautiskeli kummankin lempiurheilunsa parissa.\nMiamin Grand Prix -kisassa Bottas piti Alfa Romeon taas keskiryhmän kärkitaistoissa ja ajoi jo neljännen pistesijoituksen MM-sarjan viidennessä kisassa.\nKilpailun jälkeen Bottas matkusti lomailemaan ja pyöräilemään Coloradon vuorille Aspeniin. Ja siellä hän päättyi pyöräilemään todellisen lajilegendan ja yhden maailman puhutuimman urheilijan kanssa.\nBottas tutustui Aspenissa nimittäin kilpapyöräilylegenda Lance Armstrongiin.\nArmstrong, 50, oli aikanaan lajinsa ylivoimainen supertähti voitettuaan Ranskan Ympäriajon seitsemän kertaa peräkkäin vuosina 1999–2005. Sittemmin dopingskandaali tärveli hänen mainettaan.\nArmstrong julkaisi alkuviikosta Instagram-tilillään itsestään ja Bottaksesta kuvan pyörän selässä.\n”Uskomaton päivä gravel-pyörillä Valtteri Bottaksen kanssa. Tiedämme kaikki, että hän ajaa kovaa, mutta hän on myös pirun hyvä pyöräilijä”, Armstrong kehui ja kertoi kaksikon nauttineen myös lenkin jälkeiset oluet.\nArmstrongin mukaan myös tämä sujui Bottakselta nopeasti.\n”Riskit kasvavat, jos kestävyystreeneissä aina juoksee. Paikat voivat alkaa prakaamaan.”\nBottas myhäili torstaina HS:n puhelinhaastatteluissa uuden Amerikan-kokemuksensa jäljiltä.\nBottas kertoo lomailleensa Aspenissa viikon ja saaneensa päähänsä selvittää, onko seudulla asuva Armstrong kotona.\nYhteys löytyi ja Bottas tiedusteli Armstrongilta haluaisiko tämä lähteä hänen kanssaan pyöräilemään. Diili syntyi nopeasti.\n”Sain numeron, laitoin viestiä ja sovimme, että käydään polkemassa. Mielestäni se oli ihan siisti juttu. Oli kiva tutustua ja hän oli oikeasti tosi hyvä ja hauska tyyppi”, Bottas kertaa.\nBottas tunnetaan innokkaana harjoittelijana ja hän on tehnyt kelpo tuloksia nimeään kantavassa duathlonkisassa Pajulahdessa.\nJuoksemisen lisäksi Bottas on pitänyt aina pyöräilemisestä, ja sen merkitys harjoitusmuotona on kasvanut viime vuosina.\nKiinnostusta ei ole ainakaan vähentänyt se, että Bottaksen australialainen elämänkumppani Tiffany Cromwell on olympiatason pyöräilijä.\nBottaksen mukaan pyöräilyn lisääminen ollut myös tietoinen valinta. Ehkä tärkein syy on, että pyöräily on harjoittelumuotona hellempi kropalle, etenkin polville.\n”Riskit kasvavat, jos kestävyystreeneissä aina juoksee. Paikat voivat alkaa prakaamaan. Jossain vaiheessa minulle tuli kipuja polviin, ja pyöräily on juoksemiseen verrattuna siitä hyvä, että siinä ei ole iskutusta.”\nNykyisin pyöräily on iso osa Bottaksen harjoittelua ja elämää.\n”Pyöräily on sellainen laji, että kun siinä kehittyy ja paranee, siihen jää tavallaan koukkuun. Pyöräilystä on tullut myös sellainen elämäntapa.”\nBottas kertoo saaneensa vinkkejä harjoitteluun kumppaniltaan Tiffany Cromwellilta.\n”Olen oppinut häneltä, millaista treeniä vaatii kehittyäkseen pyöräilyssä. Totta kai olen saanut paljon oppia.”\nBottaksen olemuksesta näkyy ja kuuluu lisääntynyt rentous.\n"On hyviä ihmisiä ympärillä. Myös kokemuksen kautta olen oppinut lisää oppii ja tullut rennommaksi asioiden kanssa.”\nUusi työ Alfa Romeon tiimin kanssa sujuu hyvin ja kotiasiat ovat kunnossa. Eikä enää niskassa ole mestaritalli Mercedeksen paineita.\n”Uskon, että ympäristö vaikuttaa. On satavarmasti vähemmän paineita kuin aiempina vuosina. On oikeasti sellainen fiilis, ettei tekisi mieli olla missään muussa tiimissä tai missään muualla”, Bottas kuvailee.\nBottas kuvailee oloaan Alfa Romeolla kotoisaksi.\nBottaksen kausi Alfa Romeolla on alkanut mainiosti. Hän on ollut kerran viides, kerran kuudes, kerran seitsemäs ja kerran kahdeksas.\nMitä vaatisi olla palkinnoilla tänä vuonna?\n”Siihen tarvittaisiin tuhdisti tuuriakin. Ferrari ja Red Bull näyttävät olevan vähän kuin omassa sarjassaan muihin verrattuna”, Bottas sanoo.\n”Ferraria ja Red Bullia on varmasti vaikea tällä kaudella päihittää. Mutta jos pääsemme samanlaiseen asemaan kuin Miamin kisassa, jossa olimme viidentenä ja jos jotain tapahtuisi niille, sitten olisi mahdollista ponnistaa kolmen joukkoon.”\nF1-kausi jatkuu viikonloppuna Barcelonan kisalla. Alfa Romeo aloitti kauden melkoisen kilpailukykyisellä C42-autolla. Sitä on pystytty kehittämään entistä paremmaksi.\n”Aloitimme kauden heti hyvällä tasolla, ja Imolaan [neljäs kilpailu] tulleet päivitykset paransivat selkeästi suorituskykyä. Nyt tänne Barcelonaan tuli autoon taas tuntuvat päivitykset.”\nPäivityspaketti onkin melkoisen massiivinen.\n”Tulee uusi diffuusori, uusi etusiipi ja uusi takasiipi”, Bottas listaa.\nFormula ykkösten Barcelona GP ajetaan sunnuntaina kello 16. Viasat näyttää kilpailun suorana lähetyksenä.\nValtteri Bottaksen elämänkumppani, australialainen Tiffany Cromwell on ammattipyöräilijä. Kuva: Jared C. Tilton / AFP


QOSHE - Paras keskustelu on sellainen, jossa kuuntelija kykenee lopettamaan omia näkemyksiään tukevien argumenttien metsästämisen - Leena Roskala\nParas keskustelu on sellainen, jossa kuuntelija kykenee lopettamaan omia näkemyksiään tukevien argumenttien metsästämisen\nLintuja ei saa tappaa, totesi neljävuotias, kun lokki käyskenteli ohi.\n– Ei kannata edes kiusata niitä, ne voivat ottaa kakkapommit käyttöön, jatkoi kuusivuotias.\nKeskustelun ja älykkään dialogin superviikko käynnistyi meillä etukäteen kesälomalaisten Vohveliareenassa.\nHyvä keskustelu tuo mukanaan aina raikkaita ja havahduttavia näkökulmia sekä oivaltavia kannanottoja.\nKeskustelua ei ole, jos ei ole kuuntelijaa.\nKuuntelijalla on merkittävä rooli. Hän vastaa mielipiteiden kunnioittamisesta ja keskustelun moniäänisyydestä. Kiinnostavat nyanssit jäävät herkästi........\n© Satakunnan Kansa


TPS-leirissä innostuttiin Mestarien liigasta: ”Siitä tulee mahtavaa!” – Tutka\nTPS-leirissä innostuttiin Mestarien liigasta: ”Siitä tulee mahtavaa!”\nTurun Palloseurassa odotetaan innolla ensi kaudella alkavaa jääkiekon uutta lajiturnausta.\nKansainvälinen jääkiekkoliitto ja eri maiden kansalliset liigat ovat antaneet hyväksyntänsä Mestarien liigalle, jonka odotetaan aloittavan toimintansa syksyllä 2014.\nEnsi syyskuussa käynnistyvän, jalkapallosta tuttuun formaattiin pohjautuvan liigan kaikki osallistujamaat eivät ole vielä selvillä – joukkueista puhumattakaan. Suomesta Mestarien liigaan uskotaan kuitenkin osallistuvan samat seurat, jotka ovat osallistuneet tälläkin kaudella pyörineeseen European Trophyyn.\nYksi seuroista on Turun Palloseura.\n“Siitä tulee mahtavaa”, TPS:n kuluvan kauden paras pistemies Francis Paré intoilee oheisella videolla.\n“Ihan tervetullutta kehitystä. Näkee eri paikkoja ja seuroja, ja ne pelit ovat varmasti hyviä näyttöpaikkoja muualle Eurooppaan. Mielestäni tässä on vain pelkkää positiivista”, Tero Koskiranta puolestaan aprikoi ja jatkaa:\n“Vielähän sitä ei tiedä, millainen se kaava tulee olemaan. Mutta kyllä mä ainakin olen European Trophystä tykännyt – mielummin niitä pelejä pelaa kuin jossain Juupajoella jotain JYPiä vastaan harjoituspelejä!”\nMyös TPS:n valmennusjohtoon kuuluva Riku-Petteri Lehtonen näkee Mestarien liigan positiivisena uudistuksena.\n“Toivottavasti se avaisi portteja. Kyllähän Euroopassa menestyminen kiinnostaa.”\n“Itse olen aikoinani pelannut Tepsissä European Hockey Leagueta. Se oli silloin aikoinaan iso juttu, ja satuttiin se silloin vielä voittamaan täällä Turussa. Menestyminen tuntui hienolta.”


Kurkkusalaattia kaikille! - Varusmies\nPuolustusvoimat ei jatka nyt käytössä olevan M05-kuvion mallisuojaa. Mallisuojan virallinen päättymispäivä on 26. syyskuuta.\nMallisuojan poistumisen myötä M05-maastokuviota voi nähdä jatkossa myös siviilikäytössä. Erityisen iloisesti uutisen mallisuojan poistumisesta otti vastaan armeijatavaran erikoisliike Varusteleka, joka kertoi aloittavansa M05-maastokuvioitujen vaatteiden myynnin heti mallisuojan poistuttua.\n– M05-kuvio on ihan käsittämättömän hieno asia, ja nyt kansalaiset saavat osoittaa ylpeyttään kotimaastaan ja sen armeijasta ihan omistamalla ja käyttämällä tätä kuviota, Varusteleka kirjoitti Facebook-sivullaan.\nMallisuojan poistumisen koetaan olevan helpotus myös aktiivireserviläisille. Reserviupseeriliiton toiminnanjohtaja Janne Kosonen kommentoi Reserviläiselle, että päätös nostaa muun muassa innokkaimpien reserviläisten motivaatiota.\nM05-maastokuvion mallisuoja on tarkoittanut sitä, että puvun maahantuonti ja maastavienti sekä varastointi ja jälleenmyynti on ollut kiellettyä. Suoja koskee kaikkia neljää patentoitua kuviota syyskuun loppuun asti .\nM05-maastokuvion kehittely alkoi vuonna 1995. Kymmenen vuotta myöhemmin vuonna 2005 se hyväksyttiin käyttöön ja pilottijakson jälkeen vuonna 2007 M91-kuviota alettiin korvata uudella.\nKuvio kehitettiin alun perin nimenomaan Suomen luontoa varten, ja sen kuviot sekä värit suunniteltiin Metsätutkimuksenlaitoksen metsäkuvien perusteella.\nAsiasta ensimmäisenä uutisoineen Ruotuväen mukaan puolustusvoimilla on suunnitteilla uusi taisteluasukokonaisuus, joka on tarkoitus ottaa käyttöön vuonna 2020. Uudistuksesta ja mallisuojan poistumisesta huolimatta M05-maastokuvio aiotaan kuitenkin säilyttää.\nEdellinen Varusmiesliiton kunniapuheenjohtaja ja valtiopäiväneuvos Jouko Skinnari on kuollut\nSeuraava Miten puolustusvoimien sotilaspuvun erottaa kaupallisesta?


Uusi Volvo FL ansaitsee paikkansa Volvon kuorma-automalliston ylväässä joukossa. Se on pienempi kuin väkevämmät, kaukokuljetuksiin ja maansiirtoon tarkoitetut Volvo kuorma-autot. Mutta silmä kertoo heti, että se on samaa sukua. V-malliset LED-huomiovalot ovat nyt vakiovaruste.\nUuden Volvo FL:n esittelyssä käy heti selväksi, että Volvo Trucksin koko malliston suunnittelussa on sovellettu selkeää ja johdonmukaista ajattelutapaa. Uudenlainen asenne ja brändi-ilme välitetään vahvoilla, rohkeilla linjoilla ja grafiikoilla. Muotoilu, kuten omaleimaiset, pystysuuntaiset ajovalot ja niiden V-malliset huomiovalot sekä mustan säleikön selkeät ääriviivat, ei jätä sijaa epäilykselle – kyseessä on todellakin täysiverinen Volvo tuoteperheen jäsen.\nUusi ilme noudattaa Volvo malliston yhtenäistä muotoilua.\nSamaa sukua, oma identiteetti\nMitä omistajien, kuljettajien ja jopa kaupunkilaisten pitäisi ajatella, kun he näkevät uuden Volvo FL - kuorma-auton? Uudella ilmeellä on toivottavasti rauhoittava vaikutus jalankulkijoihin ja muihin tienkäyttäjiin, jotka kohtaavat tämän kuorma-auton kaupungin kaduilla. Toivottavasti myös omistajat ja kuljettajat tunnustavat samalla ylpeänä Volvo merkkiä ja ovat hyvillään siitä, että kuorma-auto suoriutuu tehtävistään loistavasti.\nTurvallisuus ja tyyli\nUuden Volvo FL:n ohjaamon ulkopuoli on suunniteltu parantamaan ajettavuutta. Se on myös suunniteltu mahdollisimman turvalliseksi työympäristöksi.


Jaakko Hautamäen mielipide: Onko Kannuksen sivistystoimen johto tehtäviensä tasalla?\nMa 24.8.2020 klo 11:48\nTällainen ajatus on tullut mieleen, kun on seurannut vuosien varrella sivistystoimenjohtajan tekemisiä. Varmaankin henkilö on muodollisesti pätevöitynyt, mutta käytännön työskentely on heikkotasoista.\nToimialan perustiedoissa on puutteita. Valtion rahoitusmuotoja ei tunneta. Asioiden valmistelu perustuu henkilökohtaisiin tavoitteisiin, eli pitääkö jokin asia saada läpi vai pitääkö sitä vastustaa. Mikäli pitää saada oma mielipide läpi, laaditaan esityslista sillä tavoin, että positiiviset asiat erottuvat selvästi ja kielteisiä ei tuoda esille missään muodossa – ja päinvastoin. Asiat on valmisteltu heikosti, esimerkiksi korostetaan menoja ja jätetään tulot ilmoittamatta, kun halutaan jokin asia hylätä.\nKysymys ei ole siitä, onko jokin tietty asia päätetty oikein vai väärin, vaan siitä, onko kaikki päätöksentekoon vaikuttavat asiat tuotu oikein esille.\nTällainen tarkoituksenhakuinen toiminta heijastuu helposti muuhunkin toimintaan esim. henkilöstöön.\nOnko työskentelyilmapiiri hyvä? Voiko kehittämisideoita esittää? Viranhaltijan ei tule kokea niin kuin nyt näyttää käyvän, että kaikki omasta mielipiteestä poikkeavat ehdotukset ovat henkilökohtainen hyökkäys häntä kohtaan.\nKannuksen kaupungilla on erinomaisia työntekijöitä ja toivoisi, että he saisivat tilaa toimia. Alaisia tulisi tukea työssään, heillä tulisi olla mahdollisuus päteä työssään. Hyvä alainen ei ole uhka, vaan mahdollisuus.\nKannuksen asukkaat tarvitsevat oikein perusteltuja päätöksiä, jossa päätösehdotukset perustuvat totuuteen, ei valikoituun tietoon.


Irti vuosikymmenten häpeästä - Pirita ja JP tekevät Tourettea tunnetuksi\n13.02.2016 klo 15:03\nKiitos Piritan ja JP:n rohkean esiintulon, sadattuhannet suomalaiset tietävät, mikä on Touretten oireyhtymä, miten se ilmenee ja miltä se tuntuu.\nVideolla miehen kasvot nykivät. ”Vitun huora”, pääsee suupielestä. Katsoja ihmettelee, mistä on kysymys. Kuvaajana toimiva nainen ei miehen eleisiin ja sanoihin reagoi, vaan pohjustaa rauhallisesti videota ja sen tarkoitusta.\nNäin alkaa Pirita ja Jari-Pekka ”JP” Kurvin tekemä video, jonka aiheena on Tourette. Tourette on nykimishäiriö, joka ilmenee esimerkiksi monenlaisina tahdottomina lihasnykäyksinä, erilaisina äännähdyksinä ja ulos pärskähtävinä kirosanoina.\nJP on kärsinyt Tourettesta yli 20 vuoden ajan.\n”Sattuu ja särkee vittumaisesti. Sisältä ja ulkoa, lihaksista, mielestä ja nivelistä. Tuntuu siltä kuin sisällä olisi paine, joka pitää päästää ulos ticcaamalla motorisia pakkoliikkeitä tai ääntelemällä äänellisiä tic-liikkeitä. Ei se kivalta tunnu. Tuskainen olo ihan koko ajan.”\nPariskunta julkaisi videon keskiviikkona ja asetti tavoitteeksi, että se saisi puoli miljoonaa katselukertaa. Tavoite toteutui heittämällä. Lauantaipäivään mennessä videota on katsottu Facebookissa reilu 1,2 miljoonaa kertaa.\n- Miljoonan raja meni rikki reilussa vuorokaudessa, onhan se ihan hullua. Tiesin senkin olevan mahdollista, mutta että niin nopeasti? Tuntuu todella hyvältä. Pakko myöntää, että olen itkenyt onnesta jo monta kertaa. Olen niin onnellinen ja ylpeä JP:n puolesta, Pirita kertoo Iltalehdelle.\nVideon saavuttamat hurjat lukemat ja sen poikimat tuhannet viestit merkitsevät videon varsinaisen tavoitteen lähenemistä.\nPaitsi Tourettesta JP on kärsinyt häpeästä siitä asti, kun oireet alkoivat. JP:n avoin ”ulostulo” on osa miehen henkilökohtaista prosessia. Hän on saanut tarpeekseen jatkuvasta häpeän tunteesta.\nVaihtoehto on hyväksyä itsensä sellaisena kuin on. Tämän eteen JP tekee nyt työtä yhdessä Piritan kanssa niin Facebook-ryhmässä kuin blogissa, joilla on molemmilla sama huomiota herättävä nimi: ”Vitun huora mä rakastan sua”.\n”Pelkään sitä, että Tourette invalidisoisi mut kokonaan ja että oireet pahenisivat vielä entisestään, mitä ne ovat tehneet viimeiset muutamat vuodet kaularankaongelman takia. Paniikki- ja ahdistushäiriö provosoivat Tourettea ja tietenkin myös päinvastoin.”\nPariskunta haluaa ennen kaikkea levittää tietoa Touretten syndroomasta, jotta ihmiset tietäisivät, mistä on kyse. Mitä enemmän tieto leviää, sitä helpompi JP:n ja muiden Tourettesta kärsivien on elää ilman häpeää.\nPiritasta on luonnollista, että Tourettesta kärsivät herättävät huomiota. Olennaista on, mitä sen jälkeen tapahtuu.\n- On toki täysin ymmärrettävää, että jos ihminen huutaa kaupan parkkipaikalla täysiä apua, niin johan häneen täytyykin kiinnittää huomiota! Sehän on selvä. Ja onhan JP:n käytös hassua ja jopa pelottavaa, tietenkin häneen kiinnittää huomiota. Ei siitä tarvitse kenenkään tuntea häpeää, että katsoo kummaksuen.\n- Mutta juttu onkin siinä, että miten käyttäydyt sen jälkeen, kun huomaat, että tämä ihminen ei teekään sitä tahallaan. Tuijottaminen, halveksunta ja päin naamaa nauraminen ovat pahinta.\n”Kun joku tuijottaa kuin halpaa makkaraa, ja sipisee ja supisee, se alkaa vituttaa ja ahdistaa. Ei ole häpeä tulla vaikka suoraan kysymään, että onko sulla sellainen ja sellainen sairaus. Kysyä ystävällisesti, että mikä sua vaivaa tai onko kaikki hyvin. Tuijottaminen ja kyräily on kaikkein pahinta. Sitä on saanut ihan tarpeeksi tässä elämän aikana kohdata.”\nPirita ja JP ovat saaneet videon julkistamisen jälkeen tuhansia viestejä ja kommentteja.\n- Oikeastaan kaikki ovat olleet pelkästään kannustavia, ymmärtäväisiä ja ihania. Heille haluamme sanoa: Kiitos, kiitos kaikesta. Ette voi uskoa kuinka hyvältä tämä kaikki tuntuu. Ei pelkästään JP:n puolesta, vaan kaikkien muidenkin, joilla on Tourette.\nPariskunta on suunnitellut pienimuotoista hyväntekeväisyystoimintaa, jolla voisi omalta osaltaan auttaa erityislapsiperheitä.\n- Kun toinen on yrittäjä ja toinen työkyvyttömyyseläkeläinen, se ei voi olla mitään suurta, mutta tarjoamme muutamalle perheelle kesällä viikonlopun viettoa mökillämme. Kaikilla ei ole siihen mahdollisuutta, ei oikein mihinkään lomailuun. Niitä perheitä on paljon. Saamiemme viestien jälkeen tämä oma hulabaloo-elämä tuntuu helpolta.\n- Mitään luksusta meillä ei ole tarjota, mutta rauhallinen mökkielämä järven rannalla, puusauna, vihdat, makkaranuotio ja tavallinen kotiruoka ovat sitä, mitä me voimme antaa. Olemme saaneet tähänkin juttuun kymmeniä viestejä, emmekä tietenkään voi kaikkia toiveita toteuttaa.\nSiksi Pirita toivoo, että muutkin miettisivät vastaavaa mahdollisuutta.\n- Olisiko ihan mahdoton ajatus tarjota omaa aikaa ja oman mökin rauhaa yhdeksi vuorokaudeksi, ilmaiseksi, esimerkiksi erityislapsiperheelle, joille se merkitsisi koko kesän kohokohtaa?\nKursivoidut tekstit ovat lainauksia videolta, jolla JP kertoo sairaudestaan.\n- Kuuluu nykimishäiriöihin.\n- Ilmenee toistuvina tahdottomina lihasnykäyksinä ja äännähdyksinä.\n- Alkaa usein lapsuudessa tai nuoruudessa, mutta voi alkaa myös aikuisiässä.\n- Oireet kestävät vuosikausia tai vuosikymmeniä voiden vaihdella suurestikin voimakkuudeltaan.\n- Oireet voivat hävitä aikuisena tyystin. Monilla voi ilmetä kuukausia tai vuosia kestäviä oireettomia vaiheita.\n- Oireyhtymän syy on tuntematon. Nykykäsityksen mukaan kyseessä on olennaisin osin neurologinen häiriö.\n- Ei ole psykiatrinen tai psyykkisiin ongelmiin perustuva häiriö.\n- Oireet aiheuttavat eriasteista kärsimystä, jonka seurauksena voi ilmetä sosiaalista eristäytymistä, häpeän tunteita ja masentuneisuutta.\n- Stressi ja jännittyneisyys voivat lisätä oireiden voimakkuutta.\nJP Kurvi Aamulehden haastattelussa


Astronautti Buzz Aldrin keräsi satapäisen yleisön Neste Oilin ”Ainoa suunta on eteenpäin” -seminaariin | Neste\nAstronautti Buzz Aldrin keräsi satapäisen yleisön Neste Oilin ”Ainoa suunta on eteenpäin” -seminaariin\nNeste Oilin järjestämä ”Ainoa suunta on eteenpäin - polttoaineena rohkeus” -seminaari keräsi Finlandia-talolle satapäisen yleisön 20.11. Tilaisuudessa kuultiin astronauttilegenda Buzz Aldrinin ja suomalaisten liike-elämän vaikuttajien ajatuksia rohkeudesta.\nTilaisuuden avannut Neste Oilin toimitusjohtaja Matti Lievonen kertoi puheessaan yhtiön haluavan herättää keskustelua rohkeudesta ja sen merkityksestä liiketoiminnalle ja ihmiskunnan edistysaskelille. Puheessaan hän myös perusteli, miksi Neste Oil on oikea taho puhumaan rohkeuden merkityksestä liike-elämässä. ”Vuonna 2006 teimme rohkean valinnan ja asetimme strategiseksi tavoitteeksemme tulla maailman suurimmaksi uusiutuvan dieselin valmistajaksi. Saavutimme tavoitteen vuoden 2010 lopulla”, Lievonen totesi.\nTilaisuuden pääpuhuja astronautti Buzz Aldrin ja Neste Oilin toimitusjohtaja Matti Lievonen\nBuzz Aldrin: Ihmiskunta tarvitsee ihmisiä, jotka ovat valmiita tutkimaan maailmaa ja etsimään uusia innovaatioita\nBuzz Aldrin on toiminut elokuusta lähtien Neste Oilin mainoskampanjan keulakuvana. Kampanja kertoo yhtiön sisällä pitkään eläneen tarinan edelläkävijyydestä ja rohkeudesta, jotka vievät maailmaa eteenpäin. Ensimmäiselle kuulennolle vuonna 1969 osallistuneella Aldrinilla on aiheesta poikkeuksellisen paljon omakohtaista kokemusta.\nBuzz Aldrinin noustessa lavalle yleisö hiljentyi kuuntelemaan toisena ihmisenä kuun pinnalle astuneen miehen tarinaa suurta rohkeutta vaatineesta matkasta. Kuulento on Aldrinin mukaan kertomus ihmisistä ja yhteistyöstä parhaimmillaan. ”Yhteisellä panostuksella ja hyvällä tiimillä myös te voitte saavuttaa mahtavia asioita”, Aldrin rohkaisi yleisöä. Hän totesi ihmiskunnan tarvitsevan ihmisiä, jotka ovat valmiita tutkimaan maailmaa ja etsimään uusia innovaatioita. ”Seuraavan sukupolven on uskottava, että Ainoa suunta on eteenpäin!", Aldrin lopetti puheensa.\nYhteistyöllä myös mahdoton on joskus saavutettavissa - Buzz Aldrin\nBuzz Aldrinin tarina vei yleisön kuuhun ja takaisin\nTilaisuuden teeman mukaisesti myös seminaarin päättäneessä paneelikeskustelussa puhuttiin rohkeudesta. Paneelikeskustelussa olivat mukana liike-elämän vaikuttaja Hjallis Harkimo, Jollan perustaja Jussi Hurmola, Aalto-yliopiston tutkija Mika Pantzar, Neste Oilin strategiajohtaja Tuomas Hyyryläinen sekä Zipipop-blogipalvelun perustaja Helene Auramo. Tilaisuuden juontajana toimi Peter Nyman.\nPaneelissa käytiin vilkasta keskustelua rohkeuden määritelmästä ja mittareista.\nSeminaarin jälkeen Buzz Aldrin vieraili Neste Oilin pääkonttorilla Keilarannassa.\nKatso Ainoa suunta on eteenpäin -kampanjavideo


Paahdettu kurpitsa | Reseptit | Anna.fi\nPaahdettu kurpitsa on makeaa ja suussa sulavaa. Mausteinen ja paahdettu kurpitsa toimii loistavasti salaattina pinaatin ja vuohenjuuston kera. Voit myös tarjota lohkoja lisukkeena kala-, kana- ja liharuoille.\n27.10.2021 Teksti: Teresa Välimäki Kuvat: Tommi Tuomi\n600 g kurpitsaa lohkoina\n100 g vuohenjuustoa (esim St Maure)\n50 g paahdettuja pekaanipähkinöitä rouhittuina\nPaahdettu kurpitsa tehdään helposti näin:\n1. Levitä kurpitsalohkot leivinpaperilla peitetylle uunipellille. Valuta päälle öljy.\n2. Sekoita suola, sokeri, curry, chili, kaneli ja juustokumina keskenään. Hiero mausteseos ja öljy tasaisesti kurpitsalohkojen pintoihin.\n3. Paahda lohkoja 225-asteisessa uunissa noin 20 minuuttia.\n4. Jaa lohkot lautasille ja lisää paloiteltu vuohenjuusto ja pinaatti. Ripottele päälle pekaanipähkinät.\n5. Sekoita kastikkeen ainekset keskenään ja viimeistele paahdettu kurpitsa kastikkeella.\nKatso myös: Juuri nyt: kurpitsasta herkullista leipää, keittoa ja pastaa\nKatso myös Kotiliesi.fi: Kurpitsa on syksyn suosikki – valmista siitä salaatti, keitto, focaccia tai mehevä piirakka kahvipöytään


Casillion kasinoarvostelu (2022) | Lunasta Casillion Bonus & ilmaiskierroksia\nTämä kasino ei ole saatavilla. Pelaa sen sijaan jollain muulla suomalaisella kasinolla tai löydä itsellesi uusi kasino. BONUS BONUSKOODI ILMAISKIERROKSET KASINOARVOSTELU Kokonaisuudessaan...\nTämä kasino ei ole saatavilla. Pelaa sen sijaan jollain muulla suomalaisella kasinolla tai löydä itsellesi uusi kasino.\nBONUS BONUSKOODI ILMAISKIERROKSET KASINOARVOSTELU Kokonaisuudessaan Casillion bonus on varsin muhkea.\n100 % bonus ensitalletukselle aina 100 € asti\n30 % bonus seuraaville 4 talletukselle\nYhteensä 1300 € bonuspaketti\nSelkeä, erinomaisesti toimiva ulkoasu\nCasillion Casino bonus tarjoaa pelaajilleen useampaa erilaista tarjousvaihtoehtoa, joista kannattaa ottaa täysi hyöty irti. Casillion tarjoaa VIP-pelaajille Cash Back -tarjouksen, jolla VIP:t saavat takaisin prosenttiosuuden käyttämistään pelirahoista viikoittain. Tämä osuus lasketaan kaikkiin panoksiin, riippumatta talletuksista tai voitoista. Cash Backin suuruus määräytyy jokaiselle pelaajalle henkilökohtaisesti. VIP:ksi pääsemisen vaatimuksia ei ole virallisesti julkaistu, vaan ahkerien pelaajien tulisi olla VIP manageriin yhteydessä erikseen. Ajankohtaiset tiedot bonuksista voit lukea sivun yläreunasta.\nArvostelua kirjoitettaessa Casillion ei tarjonnut ilmaiskierroskampanjoita, mutta kuten tapana on, ilmaiskierrokset ovat erittäin yleisiä kasinomaailmassa ja on hyvin todennäköistä, että kampanjoita ilmestyy aina ajoittain. Näihin ilmoitetaan uutiskirjeen tilanneille sähköpostitse, mutta myös JohnSlotsin uutiset pitävät sinut ajan tasalla uusimmista, avokätisimmistä ja kaikkein parhaimmista kampanjoista. Ilmaiskierroksilla pääsee vääntämään kasinopelejä ilmaiseksi.\nBonuskoodit alkavat olla menneen talven lumia, eivätkä kasinot juuri käytä niitä enää. Ei myöskään Casillion, josta saat bonuksen automatisoidusti suoraan JohnSlotsin linkkien kautta. Casillion bonus aktivoituu saman tien.\nSelkeiden, virtaviivaisten ja nopeiden kasinosivustojen voittokulku jatkuu edelleen, kun mukaan astuu etusivun pyöreillä muodoilla ja hillityn tyylikkäällä väripaletilla varustettu Casillion. Kasino toimii Curaçaon eGaming-lisenssin mukaisesti. Sivuston ulkoasu on tehty selvästi mobiilikasino edellä. Pelivalikoiman pyöreät kuvakkeet sopivat mobiililaitteiden näytölle kuin sormi nenään; tämä ei kuitenkaan tarkoita sitä, että sivuston selaaminen tietokoneella olisi mitenkään jätetty taka-alalle, päinvastoin: parhaat casinot ja niiden mobiilisivustot kun levenevät erinomaisesti pöytäkoneenkin näytölle. Ja tämä Casillion on todellakin tehty erinomaisesti. Kaiken kruunaavat ennätysnopeat latausajat, jotka tuovat Casillionin sisällön eteesi jo melkein ennen kuin ehdit painaa linkkiä. Casillion ei kuitenkaan tarjoa sivustoaan – ainakaan vielä – muilla kielillä kuin englanniksi. Samoin asiakaspalvelu vastailee kysymyksiin ainoastaan englannin kielellä. Sivustolla on käytössä niin chat kuin sähköpostikin, mutta näiden virallisia aukioloaikoja ei ilmoiteta. Maksutapoina toimivat tilisiirto, luottokortit, Skrill, Neteller, UnionPay sekä Siwoista ja R-Kioskeista helposti saatavilla oleva Paysafecard.\nCasillionin mobiilipuoli on tehty huolella, minkä ansiosta sivuston käyttäminen kännykällä on uskomattoman näppärää. Sivusto on tasan niin nopea, kuin kännykkäsi jaksaa sitä pyörittää. Casillion ei kuitenkaan hidastele vanhemmallakaan kännykällä. Jotkin raskaampaa grafiikkaa esittelevät pelit saattavat vaatia kännykältä enemmän kuin toiset, mutta itse sivusto on erinomaisen sulava. Et tarvitse erillistä ohjelmaa – eikä Casillion sen puoleen sellaista tarjoakaan – vaan voit käyttää Casillionin verkkosivuja omalla kännykälläsi yhtä sujuvasti kuin käyttäisit sivustoa pöytäkoneellasikin. Applen mobiililaitteet aina iPhonesta iPadiin tukevat sivustoa yhtä lailla kuten muutkin HTML5:sta tukevat mobiililaitteet. Et tarvitse erillisiä ohjelmia, appseja tai mitään muutakaan – tallenna halutessasi vain sivusto kirjanmerkkeihisi, niin pääset pelaamaan välittömästi. Vaikka Android-laitteiden kirjo on selvästi omenalaitteita laajempi, pitäisi sivuston toimia kännykästä huolimatta. Käytännössä kuitenkin lähes kaikki suomalaisilla markkinoilla olevat Android-laitteet pyörittävät pelejä; ainakin niitä, joissa ei ole uusimpia ja hiotuimpia grafikoita. Kokeilemalla se selviää!\nSivusto tarjoaa ison liudan pelejä, joskaan mistään ei selviä pelien tarkkaa lukumäärää. Pelejä on kuitenkin niin iso liuta, että on varsin todennäköistä, että se oma suosikkipeli löytyy listoilta. Hakutoiminnon lisäksi pelien etsimistä on helpotettu kätevällä kategoriatoiminnolla, jolla voit rajoittaa näytettävät pelit niiden genren mukaan. Valittavana on esimerkiksi listaus eläimistä, toimintapeleistä, elokuvapeleistä aina musiikkipeleihin saakka – ja vaikka mitä muuta tämän lisäksi. Kolikkopelien lisäksi Casillion tarjoaa huomattavan määrän erilaisia pöytäpelejä. Peruspelit ruletista, pokerista ja blackjackista saakka esiintyvät edukseen monessa eri muodossa, mutta myös Punto Banco ja Pontoon -pelit pääsevät valtaansa. Casillionin pelivalmistajina toimivat ainakin NetEnt, Evolution Gaming ja GameArt.\nCasillion ei kiipeä takamus edellä palmuun, vaan toteuttaa sivua mobiilipuoli etunenässä, kuitenkaan unohtamatta pöytäkone-elämystä lainkaan. On helppo suositella nopeasti toimivaa ja selkeää sivustoa, josta pikainen tiedonhankinta internetin keskustelufoorumeilta antaa hyvää palautetta, varsinkin kokemus Casillionin rahojen kotiuttamisnopeudesta on yllättänyt monet. Plussana myös toki Casillion Casino bonus.


Oikeusoppinut ihmettelee: kunnan kanta vastaanottokeskukseen syntyi pöytäkirjan ulkopuolella | Yle Uutiset | yle.fi\nOikeusoppinut ihmettelee: kunnan kanta vastaanottokeskukseen syntyi pöytäkirjan ulkopuolella\nPohjoiskarjalaisen Kontiolahden kunnan tapa päättää kannastaan vastaanottokeskuksen perustamiseen ihmetyttää julkisoikeuden asiantuntijaa. Kunnanhallitus ilmoitti myönteisen suhtautumisensa kantana, ei kirjattuna päätöksenä. Emeritusprofessori Teuvo Pohjolaisen mukaan kuntalaisella on oikeus tietää, miten päätökset luottamuselimissä syntyvät.\nKontiolahti on ilmoittanut myönteisen kantansa vastaanottokeskuksen perustamiselle Paiholaan.\nSuomen Punainen Risti perustaa keskuksen.\nPäätöksen perustamisesta tekee sisäministeriö Maahanmuuttoviraston esityksestä.\nJulkisoikeuden asiantuntija, emeritusprofessori Teuvo Pohjolainen ihmettelee pohjoiskarjalaisen Kontiolahden kunnan tapaa käsitellä vastaanottokeskuksen perustamista kuntaan.\nKunnanhallitus ilmoitti myönteisen suhtautumisensa kantana, ei päätöksenä joka olisi kirjattu pöytäkirjaan.\nPohjolaisen mukaan kuntalaisella on oikeus tietää, miten luottamuselimet päätöksiään tekevät.\n– Ei tämä ainakaan ole tapahtunut samalla tavalla kuin muilla paikkakunnilla, joilla samaa asiaa on käsitelty. Esimerkiksi Forssassa ja Keuruulla on tehty toisin.\n– Kuntahan tekee päätöksen, koska kunta päättää perustetaanko vastaanottokeskus vai ei. Ja tämä päätös tehdään ihan normaalissa päätöksentekojärjestyksessä. Eli lähtökohtaisesti kunnanhallitus käsittelee asian, tekee esityksen ja valtuusto päättää, listaa Pohjolainen.\n– Avoimen kansalaiskeskustelun aluksi on hiukan erikoista päättää kunnan kannasta ensiksi.\nAvoimen kansalaiskeskustelun aluksi on hiukan erikoista päättää kunnan kannasta ensiksi.\n– Kyllä siitä pitäisi pöytäkirjassa olla ainakin tuo äänestystulos. Esimerkiksi Forssassa äänestettiin 6-5 hätämajoituksen sijoittamista vastaan.\n– Tästä Kontiolahden tavasta käsitellä asiaa jää aika huono maku. Kyseessähän ei ole millään tavalla salassa pidettävä asia. Varmasti ne, jotka ovat vastustaneet päätöstä, tulevat tavalla tai toisella julkisuuteen.\nSuomen Punainen Risti, Kontiolahden kunta ja Paiholassa sopivat tilat omistava Master Yhtiöt ovat neuvotelleet asian pikavauhtia. Vastaanottokeskus tulee tiloihin, joissa aikaisemmin pyöri kunnan omalla vastuulla ollut keskus. Se lakkautettiin kolmisen vuotta sitten.\nAikataulu on ollut nopea\nSPR on kartoittanut vapaita vastaanottokeskustiloja Maahanmuuttoviraston pyynnöstä. Suomeen tulee tällä hetkellä viikottain noin kaksi ja puolisataa turvapaikanhakijaa.\nKontiolahden kuntailmoitti nettisivuillaan (siirryt toiseen palveluun)maanantaina vastaanottokeskuksen perustamisesta. Kunnanjohtaja Jere penttilä kertoo, että asia ei ollut esityslistalla, eikä siitä tehty pöytäkirjaan päätynyttä päätöstäkään.\nVirallista pykälä-asiaa siitä ei tehty, elikkä ei tehty virallista päätöstä.\n– Asiasta käytiin kunnanhallituksessa vilkas keskustelu. SPR:n edustaja oli kokouksessa paikalla. Täysin yksimielisestihän tällaisessa asiassa päätöstä ei synny, mutta kuitenkin hyvin selkeä enemmistö oli asian puolesta. Hyvin positiivisessa hengessä päätös lopulta syntyi.\n– Virallista pykälä-asiaa siitä ei tehty, elikkä ei tehty virallista päätöstä. Ennalta lähetetyn aineiston perusteella käytiin linjakeskustelu ja linjattiin, että vastaanottokeskus voidaan kuntaan perustaa.\n– Käsiteltiin asia näin koska aikataulu on ollut nopea. Lisäksi meillä on ollut käsitys että Maahanmuuttovirasto voi keskuksen perustaa, oli kunnan kanta mikä tahansa.\n– Kunnanhallituksen kokoukset ovat suljettuja, tämän vuoksi en voi kertoa ketkä olivat puolesta ja ketkä vastaan, toteaa Penttilä.\n"Emme halua käpertyä sisäänpäin" – Kontiolahden Paiholaan tulee vastaanottokeskus pikavauhtia 25.8.2015\nKotimaan uutisetKontiolahtikunnanhallituksetEmeritusprofessorikunnatPohjois-KarjalakuntapolitiikkaPunainen RistijulkisoikeusJoensuun seutukunta


5 + 1 vinkkiä Marrakeshiin - Blogivirta.fi\n» Lue blogi... Julkaistu: 04.07.2019 20:30 · Päivitetty: 05.07.2019 02:57\nHei! Ajattelin kirjotella meidän Marokon reissusta pikkasen tänne bloginkin puolelle. Instagramia seurailleet ovatkin varmaan jo spotanneet kuvapläjäyksen reissulta, mutta tässä tulee vielä toistamiseen. Mä oon aina halunnut käydä Marokossa ja varsinkin Marrakeshissa, jonne suunta tällä kertaa olikin. Ennen reissua kuulin ja luin paikasta tosi paljon niin hyvää kuin huonoakin, joten sinne saapuessa oli innostuksesta huolimatta ehkä vähän varautunut fiilis. Aattelin, että olisi kiva jakaa siis tästä paikasta vähän omia fiiliksiä näin reissun jälkeen, nimittäin ite imin kaiken tiedon kohteesta ennen reissuun lähtöä! 1. Käy Saharassa. Vaikka Marrakeshin keskusta oli täynnä menoa ja meininkiä, niin se oli kuitenkin loppujen lopuksi melko pieni ja tärkeimmät paikat tuli koluttua hyvin kolmessa päivässä. Me oltiin ajateltu, että Jemaa el-Fna aukion kiertelemiseen menisi ainakin pari päivää, joten suunnattiin ensimmäisenä päivänä heti sinne. Meillä molemmilla loppui kuitenkin aika äkkiä kärsivällisyys siihen, että kaupustelijat huutelivat jotain joka nurkan takana ja joka kujalla oli kunnon sillit suolassa -meininki. Saharan reissu me varattiin Suomessa jo etukäteen, joten parin päivän hektisyyden jälkeen oli ihana päästä keskelle ei mitään. Ajattelin tehdä Saharasta ihan oman postauksen, joten jos kiinnostaa niin pysykää ihmeessä kuulolla. 2. Tutustu paikalliseen ruokaan Mulle yks tärkeimmistä asioista reissuilla on aina paikallinen ruoka ja oonkin kuullut marokkolaisesta keittiöstä aikaisemmin paljon hyvää. Kehut ei suinkaan olleet tuulesta temmattuja, nimittäin jo ekana iltana ihastuin täysin paikalliseen lammastagineen, jota meidän riadin kokki oli laittanut. Ravintoloissa oli paljon erilaisia patoja ja kasvisruokia sekä perinteisiä marokkolaisia salaatteja. Jälkkäriksi oli usein hedelmiä tai kakkua. Illalliset ja lounaat olivat aina tosi runsaita, joten meillä molemmilla oli aina mahat täynnä. Aamupalat sen sijaan koostuivat suurimmaksi osaksi paikallisesta minttuteestä (nam!) ja batbout-leivästä sekä letuista. Parina päivänä käytiin supermarketissa ostamassa jugurttia, hedelmiä ja sen sellaista kun oli superkuuma päivä, että pärjätään lounaaseen asti. Vaikka tän maan ruokakulttuuri on todellakin tutustumisen arvoinen, niin kannattaa kuitenkin olla tarkkana missä paikoissa syö, että ruoka on puhdasta. Jos rafloissa haluaa nauttia vaikka viiniä, niin kantsii varata kukkaroon vähän extradirhameita, sillä alkoholi oli tuolla melko kallista. Paikalliset eivät siellä siis juurikaan juo alkoholia. 3. Enemmän kaupunkiloma kuin rantaloma Vaikka hellelukemat olivat Marrakeshissa meillä koko ajan noin 35 asteessa, niin unelmien bruna jäi tällä reissulla haaveeksi, nimittäin lähimmälle rannalle on matkaa yli 200 kilometriä. Tähän oltiinkin jo varauduttu ja tuolla kannattaa todellakin suojata iho auringolta. Jos mielii uimaan tai ottamaan aurinkoa, niin kannattaa käydä esimerkiksi jossain hotellin allasalueella. Me käytiin vikana päivänä Movenpick hotellilla syömässä ja altaalla. Tuo oli viiden tähden hotelli, joten päivälippu altaille maksoi noin 20€. Halvemmallakin siis varmasti pääsee, mutta tuo oli kyllä todellakin suosittelemisen arvoinen mesta. Luin monesta paikkaa, että esimerkiksi shortseihin pukeutuminen on Marrakeshissa paheksuttavaa ja suositellaankin mielummin pitkiä, polvet ja olkapäät peittäviä vaatteita. Mulla oli joka päivä pitkä hame tai housut ja olkapäät peittävä paita päällä. Yhtenä päivänä laitoin päälle vähän lyhyemmän off-shoulder mekon ja mun mielestä huutelua oli aivan yhtä paljon. Kannattaa kuitenkin muistaa kunnioittaa paikallista kulttuuria ja pitää tämä mielessä. Hotellien ja riadien allasalueilla sai kyllä liikkua ihan vapaasti bikineissä. 4. Paikalliset olivat todella sydämellisiä Luin varmaan kymmeneltä eri sivustolta, että tuolla reissulla ei kannata luottaa paikallisten sanaan ollenkaan. Mulle jäi kuitenkin aivan eri fiilikset, nimittäin suurimmaksi osaksi kaikki paikalliset olivat meille todella sydämellisiä ja uskomattoman mukavia, niin lapset kuin aikuisetkin. Epäluotettavat kaupustelijat ja onnenonkijat kyllä tunnisti jo kaukaa ja tiedettiin varoa. Meidän reissun aikaan muslimit viettivät siellä ramadania, joten he saivat syödä vasta auringon laskettua. Muistan varmaan ikäni sen kun käveltiin riadia kohti yhdeksän jälkeen illalla ja koko keskusta oli aivan hiljainen, sillä kaikki olivat menneet koteihinsa syömään. Pikkukujalla lähellä meidän hotellia oli joku jätkäporukka ja he kokkaili ruokaa omalle porukalleen. Kun tultiin heidän kohdalle niin he iloisesti viittoivat meitä liittymään seuraan ja alkoivat heti jutella. Me ei syöty mitään, mutta jutskailtiin hetken mukavia ja Oscar otti heiltä kohteliaisuudesta mukaan leivän ennen kuin lähdettiin jatkamaan matkaa. Oikein sydäntä lämmitti, että he halusivat antaa siitä vähästä ruuastaan meille, ihan tuntemattomille. 5. Yövy riadissa Me varattiin riad majoitus ihan Medinan eli vanhan kaupungin kupeesta. Meidän riadin nimi oli Riad Andalouse ja meillä ei ole muuta kuin hyvää sanottavaa tästä. Siellä oli aamu- sekä illallistarjoilu kodikkaalla kattoterassilla ja riadin sisällä oli pieni uima-allas. Henkilökunta koostui vain parista tyypistä, nimittäin riadissa oli huoneita alle kymmenen. Saatiin kiva huone ja meiltä kysyttiin koko ajan, että onko kaikki hyvin. Siellä sai joka ilta myös halutessaan tulla illalliselle ja käytiinkin siellä melkein joka kerta, nimittäin he tekivät siellä ruuat itse ja ruoka oli älyttömän hyvää. Saatiin heiltä myös ihan hurjasti vinkkejä ja apua kaupungilla pyörimiseen ja meistä todellakin huolehdittiin. Paikan omistaja kävi välillä jutskailemassa ja siellä sai olla niin kuin kotonaan. Aivan ihana paikka! +1 Shoppaile! Marrakesh oli todellakin täydellinen kuvaus tuhannen ja yhden yön sadusta. Siellä oli paljon ihasteltavaa ja niin uutta ja erilaista verrattuna länsimaiseen kulttuuriin. Me ei juurikaan käyty ostoskeskuksissa, nimittäin itse ostin kaikki matkamuistot basaareilta sekä suoraan niiden kylien berbereiltä, joissa vierailtiin kun mentiin Saharaan. Kannattaa muistaa tingata ja tarkistaa, että ostat oikeaa laatua, sillä myytävänä on kaikenlaista tilpehööriä. Mulle tarttui mukaan ihana savikulho ja baby kamelin karvasta käsin kudottu matto. Ja älkää huoliko, no camels were harmed! Marokkolaiset matot on maailmalla suuressa suosiossa ja mä ajattelin, että tuollainen matto olisi ihana muisto meidän reissulta berber kylässä. Gubbe ainakin ihastui täysin tuohon mattoon, nimittäin se on niiiin pehmeä.\nAvainsanat: matto marokko maksaa majoitus maailma liikkua lettu leipä lapsi laatu käydä kävely kylie kuvaus kuulo kulttuuri kutoa kotona koko kokki kilometri kiinnostaa keskusta keittiö kaupunkiloma kaupunki kallis kakku jälkiruoka jutella juo jugurtti jonne jakaa ilta iho ihana huone housut hotelli valokuvaus henkilökunta hedelmiä hame haluta fiilis esimerkki baby aurinko aukio apua antaa allas alkoholi ajatella aikuinen aika aamu tänne tuli tuhat tieto tarttua tarkistaa syödä syö sydän suuri suunta oma elämä matkailu lifestyle vinkki viiniä varoa varata vaate unelma uimaan täydellinen pitää reissu ravintola rantaloma ranta päästä päivä pukeutuminen puhdas polvi suosio suomessa sivusto salaatti sahara ruoka ruokakulttuuri pieni perinteinen peittävä pehmeä parista pari paita paikallinen nurkka nimi nauttia muslimi muisto muistaa mekko meininkiä me tässä oscar onko omistaja olkapää


Miten lähetän tekstiviestejä Skypessä? | Skype-tuki\nMiten lähetän tekstiviestejä Skypessä?\nJotta voit lähettää tekstiviestin, sinulla täytyy olla jonkin verran Skype-saldoa. Tämän jälkeen voit lähettää tekstiviestin mille tahansa yhteyshenkilölle, jolla on tallennettu puhelinnumero.\nValitse työpöydälläyksi yhteen -keskustelu, napsauta Kirjoita viesti -ruudun yläpuolella olevaa Avattavaa Skype-valikkoa ja valitse sitten puhelinnumero, jos hänen puhelinnumeronsa on yhdistetty Heidän Skype-profiiliinsa.\nValitse mobiilissayksi yhteen -keskustelu, napauta Lisää keskusteluun -painiketta ja napauta sitten TEKSTIVIESTIT.\nPuheluista:Valitse Valintapaneeli, kirjoita puhelinnumero ja valitse sitten Lähetä tekstiviesti -painike.\nProfiilista: Valitse Lähetä tekstiviesti -painike, jos hänen Skype-profiiliinsa on liitetty puhelinnumero.\nMistä tahansa työpöydän välilehdestä: Valitse Valintapaneeli, kirjoita puhelinnumero ja valitse sitten Lähetä tekstiviesti -painike.\nChatit:Valitse yksi yhteen -keskustelu, valitse heidän nimensä keskustelun otsikosta ja valitse sitten tekstiviestipainike heidän matkapuhelinnumeronsa alta.\nHuomautus:Jos yhteystietoon on tallennettu useampi kuin yksi puhelinnumero, voit valita, mitä numeroa haluat käyttää.\nVoit lähettää tekstiviestin lähes mihin tahansa numeroon, kunhan teksti on käytössä. Suurin osa matkapuhelimista ja jotkin lankapuhelimet voivat vastaanottaa tekstiviestejä.


Rentoudu luonnossa - Visit Tampere\nAvoinna olevissa luontokohteissa voi retkeillä ja eräillä terveysviranomaisten ohjeistuksia noudattaen. Ajantasaisen tilanteen voit tarkistaa luontokeskusten sivuilta.\nTampereella – Maailman Saunapääkaupungissa – on helppo voida hyvin, sillä luonto ympäröi meidät. Meillä järvet ulottuvat kaupungin keskustaan, samoin metsät. Keskustaa halkoo ikoninen Tammerkosken kansallismaisema, ja kaupungin laidalla kohoaa maailman korkein pitkittäisharju, Pyynikinharju. Näsijärven ja Pyhäjärven aalloille pääsee hetkessä.\nHalusitpa luonnon rauhaa tai extremeä, olet oikeassa paikassa!\nTampereella luonto on aina lähellä


Rikun Blogi – Energiamaailma\nOlen Riku Salmivaara, 25, maisterivaiheen energiatekniikan opiskelija Aalto-yliopistossa. Kotoisin olen Lahdesta ja nykyään asun yliopistokampuksella Espoon Otaniemessä. Tarkkaan ottaen olen itse asiassa palannut alkuperäiseen kotikuntaani, koska olen syntynyt Espoossa, mutta olin kaksivuotias perheeni muuttaessa Lahteen, joten lapsuusmuistoja Espoosta minulla ei varsinaisesti ole. Energia-alalle päädyin pitkän pohdinnan jälkeen. Lukiossa olin pitkään epävarma, mihin haluaisin jatkaa sieltä, koska olin kiinnostunut monesta eri aihealueesta, mutta opintojen edetessä teknillinen ala alkoi tuntua luontevalta vaihtoehdolta. Matemaattiset aineet ovat aina sujuneet minulta hyvin, mikä auttoi asiaa. Sen jälkeen piti vielä valita, mitä teknillistä alaa haluaa opiskella ja vaihtoehtoja selattuani tuumin, että energiatekniikka kuulostaa mielenkiintoiselta. Hain ja pääsin haluamaani koulutusohjelmaan keväällä 2011, kun kirjoitin ylioppilaaksi ja aloitin seuraavana vuonna palveltuani ensin valtion täysihoitolassa.\nOpiskeltuani vuoden yliopistossa käynnistettiin tutkintouudistus, jossa koulutusohjelmat menivät enemmän tai vähemmän uusiksi. Olen siis vanhan koulutusohjelmani viimeisiä mohikaaneja. Moni opiskelututtuni on itse asiassa siirtynyt uuteen ohjelmaan mutta itse olen vielä valmistumassa vanhan ohjelman mukaan, joskin tutkintouudistus on vaikuttanut myös omiin opintoihini muuttuneiden kurssien myötä. Valmistumisesta puheen ollen teen tällä hetkellä diplomityötäni ja olen suorittanut kaikki kurssit, joten oma opiskelijaelämäni lähenee loppuaan. Diplomityössäni tutkin kiinteistötekniikan energiansäästötoimien vaikutusta hiilidioksidipäästöihin. Opinnoissani olen suuntautunut energiatalouteen ja erilaisiin energiantuotantotapoihin ja työelämässä haluaisin päästä yhdistelemään osaamistani näillä aihealueilla. Olen erityisen kiinnostunut kehittämään uusiutuvaa energiaa taloudellisesti entistä kannattavammaksi.\nOpintojeni aikana kurssien kiinnostavuus ja opetuksen laatu on vaihdellut laidasta laitaan, mutta ehkä merkittävin muutos opintojen edetessä on ollut opetuksen painopisteen siirtyminen luennoista itsenäiseen työskentelyyn. Ensimmäisen vuoden peruskursseilla opetus on usein varsin luentopainotteista mutta maisterivaiheessa ei ole enää paljoa tullut istuttua luennoilla. Opiskelun ohessa olen myös itse päässyt opettamaan muita työskenneltyäni assistenttina useilla eri kursseilla. Kurssiassistentin työ on opiskelijalle kätevä tapa kerätä työkokemusta sekä ansaita vähän ylimääräistä rahaa.\nOpiskelun ja työnteon lisäksi olen ollut aktiivisesti mukana opiskelijoiden vapaa-ajan toiminnassa. Ensimmäisinä vuosina osallistuin lähinnä killan tapahtumiin ja toimin myös pari vuotta killan luottamustehtävissä. Opintojen edetessä aloin entistä useammin myös löytää tieni Lämpövoimakerhon tapahtumiin. Sekä killan että kerhon kautta on mahdollisuus päästä esimerkiksi ekskursioille mielenkiintoisiin yrityksiin, mutta kerhon ekskursiot suuntautuvat nimenomaan energia-alan yrityksiin. Tapahtumien osalta vuoden kohokohtiin kuuluvat vuosijuhlat ja pidän itseäni onnekkaana, kun olen opiskeluaikana päässyt kokemaan killan 100-vuotisjuhlat ja kerhon 50-vuotisjuhlat.\nWärtsilän Vaasan tehtaalla killan ekskursiolla 2014.\nLämpövoimakerhon 50-vuotisjuhlissa 2016. Kuva: George Atanassov.\nOman opiskeluaikani parhaita kokemuksia oli vaihto-opiskelu Tanskassa syksyllä 2015. Vietin lukukauden Kööpenhaminan liepeillä sijaitsevassa DTU:ssa, joka on toistuvasti rankattu Pohjoismaiden parhaaksi teknilliseksi yliopistoksi. Energia-alalla Tanska tunnetaan erityisesti tuulivoimasta, ja vaihdon aikana pääsin syventämään osaamistani muun muassa kyseisellä aihealueella. Opiskelijatoiminta on DTU:lla vireää ja aktiivista ja Kööpenhamina on miellyttävä kaupunki, joten nautin vaihtoajastani paljon. Lähtisin mielelläni uudestaankin vaihtoon, jos sellaiseen olisi vielä aikaa. Syksyllä odottaa kuitenkin jo valmistuminen, minkä jälkeen on taas uusien haasteiden aika.\n← Arton Blogi\nIlkan blogi →


Kaavoitusvastuun voisi siirtää museovirastolle? — Amos Ahola\nMitä ylimääräistä tästä kuvasta löytyy\nEtsi kuvasta liito-oravan papana\nSuomen ongelmat tiivistettynä kahteen artikkeliin - liikaa tahoja jotka voivat sanoa ei, eikä lainkaan tahoja jotka voivat sanoa kyllä - tätä kutsutaan vetokratiaksi.\nTämän nimenomaisen kaavoitusongelman ratkaisu on triviaali - siirretään kaavoitusvastuu museovirastolle, annetaan heidän päättää minne puolelle kaupunkia tarvittavat asunnot kaavoitetaan, sekä sidotaan kyseisen kioskin rahoitus sataprosenttisesti kaavoitettujen asuntojen määrään samalla asettaen tavoite riittävän korkeaksi.\nSuuremmassa mittakaavassa vetokratian purkamiseen tarvitaan kolmikannan romahtaminen, sekä Suomen poliittisen kentän muuttuminen sellaiseksi, että päätöksiä ei ohjaa enää puoluekirja vaan järki.\nKolmikanta murtuisi helpoiten sillä, että EK päättäisi yksipuolisesti lakkauttaa itsensä, jolloin AY-liike jäisi ilman neuvottelukumppania.\nMitä poliittisen kentän muutokseen tulee, niin tämä on meillä työn alla. (4907/5000 kannattajakorttia kasassa)\nPS. Olen asunut nuoruuteni Itä-Helsingissä, ja Vartiosaarta on tullut nähtyä vain ja ainoastaan Marjaniemen rannalta käsin, sillä ei sinne millään päässyt. Museoviraston perustelu rakentamattomuuteen lienee keskustasta tuttu "Mereltä päin katsottuna silhuetti ei näyttäisi enää samalta kuin 50-luvun postikorteissa."\nToisaalta, jos Museovirasto epäonnistuu tehtävässään, niin kaippa Ympäristöministeriö voi suojella saaren vaikka luontoarvojen takia (kts. kuva).\nOlen sittemmin pohtinut asiaa enemmän, ja Vartiosaaren rakentaminen ei ole välttämätöntä, jos Helsinkiä rakennetaan entistä korkeammalle ja tiiviimmin. Tälläkin hetkellä pääkaupunkiseudulla on miljoona neliötä tyhjää toimistotilaa, josta merkittävän osan voisi muuttaa asuntokäyttöön - esteenä ovat vain virkamiehet, jotka vastustavat tätä.\nVaikka Vartiosaarta ei rakennettaisin, kevyen liikenteen silta sinne pitäisi ainakin vetää, nyt se on aivan liian pienen piirin harrastupaikka.\nDaniel Malinen 28.1.2016 09:28\nGooglehaulla näyttää siltä että Vartiosaari on erittäin kaunis viheralue ja ihmiset pelkäävät sen menettämistä. Saarella vaikuttaa olevan myös jokin muinaistyylinen kiviladelma, pakanallinen alttari ja metsäkirkko.\nMuseovirasto perustelee sivuillaankantaansa näin:\n"Vartiosaaren ainutlaatuinen kulttuuri- ja luonnonympäristö ei kestäisi kerrostalorakentamista. Helsingin Vartiosaari on valtakunnallisesti merkittävä kulttuuriympäristö, jossa luonto, saaristomaisema ja monimuotoinen merellinen huvilakulttuuri yhdistyvät poikkeuksellisella tavalla. Helsingin kaupunki on laatimassa Vartiosaareen osayleiskaavaa, jolla tavoitellaan saaren muuttamista jopa 7000 asukkaan lähiöksi. Museovirasto esittää Uudenmaan elinkeino-, liikenne- ja ympäristökeskukselle, että koko Vartiosaari suojeltaisiin rakennusperintölailla ja asetettaisiin vaarantamiskieltoon päätöksen valmistelun ajaksi."\nSen verran hienon näköinen paikka että kannattaisi kehiittää vapaa-ajan käyttöön ennemmin kuin peittää kokosaari betonilla ja ajaa henkilöautolla mökkeilemään Keski-Suomeen.


Salattu kaupunki avautuu Helsingissä - Kulttuuri - Uutiset - MTV.fi\nSalattu kaupunki avautuu Helsingissä\nJulkaistu 07.09.2000 22:14\nKulttuurivuoden kunniaksi Helsingissä avataan ovia paikkoihin, joihin yleensä ei ole yleisöllä pääsyä. Arkkitehdit ovat valinneet Salattu Kaupunki -projektiin kymmenen kohdetta, jotka edustavat arkkitehtuurin huippuja eri aikakausilta. Mukana on tunnettuja historiallisia rakennuksia, mutta myös suurelle yleisölle tuntemattomia tiloja.\nPresidentin oma junanodotushuoneArkkitehtien valitsemat kohteet ovat usein tarkoin vartioituja ja näkyviä, mutta voivat kätkeä sisäänsä salaisuuksia. Linnaa vartioivassa Päävartiossa on 1800-luvun sotilaallista askeettisuutta. Monumentaaliselta Rautatieasemalta löytyy yleisöltä suljettu keisarillinen odotussali, joka nykypäivänä toimii Presidentin odotushuoneena. -Mukaan on yritetty valita mahdollisimman edustava otos suomalaisen arkkitehtuurin koko historiaa esitteleviä rakennuksia, selvittää projektituottaja Hannu Hellman. Mainos (uutinen jatkuu alla)\nMeripajaVallan salien rinnalla Salattu Kaupunki esittelee myös muita arkkitehtuurin huippuja. Nykypäivää edustaa Katajanokan rannan ilmava ja valoisa Meripaja, Kehitysyhteistyön lasinen virastotalo. Anatomian laitos20-luvun arkkitehtuurin huipputalossa Anatomian laitoksella kurkistetaan tieteen salattuihin tiloihin. Anatomian laitos kätkee holveihinsa mystisen siunauskappelin teosofisine freskoineen ja näyttää myös valossa kylpevän ruumiinavaussalin opetuspöytineen. SanomataloSalattu kaupunki peilaa myös yhteiskunnan historiaa arkkitehtuurin kautta. Järkälemäisestä kivilinnoista on siirrytty peilaavaan lasiin. -Sanomatalossa kiteytyy monia meidän yhteiskuntamme suuntauksia: muun muassa median tärkeys. Sanomatalo myöskin kuvastaa rakennuksena ehkä tämmöistä ajatusta siitä, että tiedonvälityksen ja tiedonsaannin pitäisi olla mahdollisimman läpinäkyvää, arvioi arkkitehti Sirkkaliisa Jetsonen. Yleisö voi tutustua tiloihin yhden päivän aikana, lauantaina 9.9. oppaiden johdolla. Pääsy rakennuksiin vain etukäteen jaettavilla ilmaisilla pääsylipuilla. Lippuja saatavilla Töölönlahden makasiineilla 6-7.9. klo 14-17. (MTV3)\nLisätietoa Salatusta Kaupungista löydät tästä\nTanssitaiteen apurahoja jaettiin


Muusikoiden.net - Keskustelu - sopiva kitaraefekti metallimusiikkiin ?\nAihe: sopiva kitaraefekti metallimusiikkiin ?\nelikkä rahaa on ja tarkoituksena olisi ostaa kitaraefekti mutta ku itse en tiedä näistä efekteistä paljoa niin haluaisin joitakin hyviä esimerkkejä joista lähteä liikkeele. Vahvistimena peavey 112\npäämäärä olisi deathchain/dismember tapainen soundi\nhintaluokka olisi 100e alaspäin mutta jos sattuu löytymään 10-30 euroa kalliimpi efekti joka vastaa hakemaani soundia niin ehdottakaa vain.\nRing modulator toimii heviin hyvin.\nNailHead_: elikkä rahaa on ja tarkoituksena olisi ostaa kitaraefekti mutta ku itse en tiedä näistä efekteistä paljoa niin haluaisin joitakin hyviä esimerkkejä joista lähteä liikkeele.\nTutustu ihan ekaksi tuohon efekti-FAQiin:\nEli efektejä on kovasti monenlaisia, ja ne vaikuttavat soundiin varsin eri tavoin. Sun pitää hieman tehdä itse duunia ja miettiä, minkälaista maustetta siihen soundiisi haluat. Laita vaikka YouTube -linkkejä mieluisiin soundeihin, niin tiedetään, mitä haluat.\nMun oma rajoittunut mielipiteeni metallisoundeista on, että sitä peruskomppijunttaa ei kannata kauheasti maustaa millään. Kuivana ja raakana. Sitten leadeissa voi pistää sekaan maun mukaista tilaefektiä, lähinnä delayta eli viivettä. Oma kokemukseni on, että reverb (kaiku) ei ole särösoundin ystävä useinkaan.\nMieti, rajaa ja kysele. Mutta jos et oikein saa otetta hommasta, niin sokkona noilla lähtötiedoilla suosittelen sulle Ibanez ToneLok -sarjan DE7 Delay/Echo -pedaalia. Halpa ja hyvä perusviive. Tuon kanssa ei todennäköisesti mene rahat hukkaan, vaikka vähän randomilla ostaisitkin, delay on kuitenkin monille sellainen peruspalikka, joka vaan pitää olla. Mutta poikkeuksiakin tietty on.\nReippaasti alle satkun uutenakin, käytettynä viiden, kuudenkympin luokkaa.\n23.06.2010 20:14:51 (muokattu 23.06.2010 20:15:21)\nTuossa neljäkin käytettyä...\nOsta HM-2. Eiks Dismemberilläkin oo?\nAika mielenkiintoine kysymys:-)\nSiis joku yksi efekti ei säröä? Osta sitten wahwah, se toimii aina. Tai delay. Tai phaser. Tai chorus. Tai tremolo. Kyllähän noita kaikki voi käyttää metallissa. Riippuu sitten aika paljon mitä siltä efektiltä hakee, soolosoundia vai komppia. JuSua komppaan, että raskampaa komppisoundia ei munkaan mielestä kannatta muljuuttaa millään efektillä. Cleanin päällä efektit toimii mun makuun paremmin komppisoundissakin...\nTjaah. Sama musta hevonen: Rocktron XPression. Siitä käytät sitten EQ:ta, (hyvin vähän) Flangeria, HUSH-noisegatea ja niitä muita säätöjä, hivenen Delaytä megeen. Tällä saa aika mukavasti, halvalla, erottelevan saundin tyyliin Steve Vai "Bad Horsie" Säröön sitten löytyy vaikka millaista purkkia...\n23.06.2010 21:29:35 (muokattu 23.06.2010 21:29:45)\nNailHead_: elikkä rahaa on ja tarkoituksena olisi ostaa kitaraefekti mutta ku itse en tiedä näistä efekteistä paljoa niin haluaisin joitakin hyviä esimerkkejä joista lähteä liikkeele. Vahvistimena peavey 112\nKyllä aika nihkee kysymys, voisit kyllä aikalailla tarkentaa notta mitä oikeen etit.\nOlettaisin että nyt puhutaan ihan nimenomaan siitä riffittely/comppaus jynkkysaundista johon siis ei tietenkää mitään varsinaisia efektejä parane laittaa, paitti ehkä jotain compressoria tai limitteriä jos moisia nyt edes efekteiksi mieltää.\nTolla budjetilla ite ostaisin bossin metalcoren, irtoo imo paljon muhkeammat junttasaundit kuin serkustaan metal zonesta joka mun mielestä toimist ehkä paremmin jossain bläkkis-sirkkelöinnissä.\nMutta sun tilanne on sikäli otollinen, että toi kyseinen vahvari on varsin yleinen ja luultavasti kuuluu lähes kaikkien peavey jälleenmyyjien perus hyllykalustoon, joten ei muuta ko oma keppi mukaan ja liikkeeseen testaamaan speduja oikein ajan kanssa.\nSärö pedalli keltainen.\njussimus: Särö pedalli keltainen Bläck Sabbath äni.\n23.06.2010 22:38:12 (muokattu 23.06.2010 22:38:39)\nMoridin: Osta HM-2. Eiks Dismemberilläkin oo?\nKomppaan. Tuolla se Dismember/Entombed lähtee helposti kun miehet itsekin ottaa soundinsa noilla.\nnakedzen: Komppaan. Tuolla se Dismember/Entombed lähtee helposti kun miehet itsekin ottaa soundinsa noilla.\nJa eiks vaan Entombedilla vielä ollu se vanha USA Peavey Bandit siin HM-2:n perässä.\n24.06.2010 00:19:44 (muokattu 24.06.2010 00:23:01)\nItselle olisi aikoinaan ollut tämä tarpeellinen, harmonioita oli suht v-mäistä soittaa yhdellä kitaralla:\nUnohtamatta viritysmittaria. Tarpeellinen vehje, gernestä riippumatta.\njussi1976: Tjaah. Sama musta hevonen: Rocktron XPression. Siitä käytät sitten EQ:ta, (hyvin vähän) Flangeria, HUSH-noisegatea ja niitä muita säätöjä, hivenen Delaytä megeen. Tällä saa aika mukavasti, halvalla, erottelevan saundin tyyliin Steve Vai "Bad Horsie" Säröön sitten löytyy vaikka millaista purkkia...\nKerro vielä, että mistä saa satasella?\n150 on mahdollista saada (yleensä noi on luokkaa 200) ehdotin, koska ero oli suht pieni ja hyödyt tosiaan aika suuret.\nMoridin: Ja eiks vaan Entombedilla vielä ollu se vanha USA Peavey Bandit siin HM-2:n perässä.\nNäin kertoo legenda, ja tuo Bandit oli jommallakummalla, joko Left Hand Pathilla tai Clandestinella.\nEli siis Boss HM-2 Heavy Metal.\nVäinämöinen: Näin kertoo legenda, ja tuo Bandit oli jommallakummalla, joko Left Hand Pathilla tai Clandestinella.\nLHP oli HM-2 + joku pikkuMarsu.\nHm-2:lla on kohta museoarvoa. Se kannattaa kyllä ostaa jos löytää ;)\nBehringer HM300 = Boss HM-2 joten ei "siihen" soundiin tarvi vanhoja HM-2 etsiä.\nClandestine-soundi ei ihan pelkällä hm-2:lla tule. Siinä on jotain muuta mukana. Ainakin se soundi on skuupattu ja särökin jotenkin erityylinen, lieneekö sitten banditista väännetty perinteinen b10 m0 t10 säätö. Vanha dismember kuulostaa just hm-2:lta.


Tervaaromi | Rakennustyöt\nUpdated on kesäkuu 5, 2019 By admin Leave a comment\nErinomainen, perinteiseen suomalaiseen makuun istuva luontainen terva – aromi. Terwa- aromi soveltuu käytettäväksi aromiaineena mm. Turvallinen ihonhoitotuote, jossa yhdistyvät tervan ja valkovaseliinin. Jatkojalostamme tervasta terva – aromia, jota.\nNyt terva – aromisia tuotteita on jo laidasta laitaan, ihonhoidosta erilaisiin makeisiin ja suolaisiin herkkuihin.\nMakuanarkia terva aromi review\nKotikeittiössä voi käyttää tervan makua tuomaan. Terva on puusta, tavallisesti männystä tai lepästä kovassa kuumuudessa pyrolysoitua tummaa, paksua ja tahmeaa öljyä. Tätä mänty- tai leppätervaa on. Me olemme lisänneet pehmeään porteriimme alkuperäistä suomalaista terva – aromia Kuhmosta, joka täydentää tummapaahtoista ja rapeaa makua.\nOtsikon aromi testissä, siinä on jumalauta tervaleijona 1:1. Terva – aromi ruokien maustajana. Kuvaan voi liittyä käytön rajoituksia.\nTervahaudasta saatava terva ei sellaisenaan sovi ruuanlaittoon. Ruuan maustamiseen sopii tervasta jalostettu terva – aromi, jota tuottaa Lentiiran lomakylä. Vahva tervainen aromi yhdessä makean lakritsan ja lievän salmiakin sekä kepeän raikkauden kanssa. Tämän suomalaisemmaksi makumaailma ei enää mene! Havupuut olivat maassamme merkittävä lähde tervan raaka- aineena ennen kuin metsiämme alettiin käyttää pääasiassa puutavaramateriaalina. Siirapit sopivat hyvin kuumiin ja kylmiin juomiin, kastikkeisiin, sekä jälkiruokiin esim.\nSokeri, vesi, tärkkelyssiirappi, terva – aromi, elintarvikeväri. Ainekset: Isopropanoli, vesi, eukalyptysöljy, terva – aromi. Vinkkejä löylytuoksun käyttäjälle: Tuoksun oikea annostelu on tärkeää. Herkullinen vanhan-ajan nekkutikari, tervan maku. Sokeri, siirappi, vesi, luontainen terva – aromi, sokerikulööri. Vaikka tervan aromi on osa monen lapsuusmuistoja, Aaltonen korostaa, että yhdistys ei ole vain nostalgian ja perinteen vaalimisen asialla.\nTervasiirapissa tervan aromi on hyvin hienostunut, hyvällä tavalla erikoinen. Tervasiirappia löytyy hyvin varustelluista ruokakaupoista, mm. Tervaa käytetään myös terva – aromin lähteenä.\nTerva on kemianteollisuuden pioneeri suomessa\nNautittuna terva vaikuttaa piristävästi ja nestettä poistavasti. Tervan aromiaineita on tutkittu. Yhdyn osittain jo mainittuihin lisäten tervan tuoksun, etenkin sellainen terva – aromi kunnon puusaunassa miellyttää kovin. Glukoosisiirappi, sokeri, vesi, lakritsipasta (2,5%), hyytelöimisaine (E440), hapettumisenestoaine (E331), stabilointiaine (E452), terva – aromi, väri (E150), suola. Kysyin mitä aromia Urhossa on ja miksi sitä siinä käytetään. Vakka-Suomen Panimon Syydväst-oluessa on terva – aromia.\nSiirappi ( Terva ) -ainesosan perustiedot ja tuotteet kategoriassa Siirapit ja aromit. Periaatteessa samaa saaristolaisleipää, mitä Lidlissä muutenkin myydään, lisänä kunnon terva – aromi. Ainesosat: vesi, sokeri, siirappi, terva – aromi. Lohi saa mielenkiintoisen vivahteen kun se maustetaan tervan aromilla. Maun puolelta löytyy kuivahkon paahtunutta mallasta, tummaa leipää, hiukan palvikinkkuista savun ja tervan aromia sekä aavistus yrttistä. Täyteläinen ja vahva Karjala Terva 6,3 %, alkuvuoden odotettu olutuutuus. Fragmentteja tervan perinteestä ja nykyisyydestä.\nTerva ja elintarvikkeet – terva – aromi. Ennen vanhaan tervaa käytettiin sisäisesti vain. Lentiiran lomakylän isäntäparin Toivo ja Eija Heikkisen kehittelemää ja myymää terva – aromia käytetään muun muassa tervasnapseissa, -siirapissa, -sinapissa. Pakkauskoko: 80 g Ingredients: sokeri, täysmaitojauhe, kaakaovoi, kaakaomassa, emulgointiaine (soijalesitiini), aromi (vanilja), terva, vanilja. Osmia Oy on kotimainen design- ja käsityöyritys, jonka erikoisalaa ovat luontoon liittyvät. Sokeri, tärkkelyssiirappi, terva aromi, väri (sokerikulööri), säilöntäaine ( natriumbentsoaatti).\nAinekset: sokeri, kaakaovoi, täysmaitojauhe, kaakaomassa, emulgointiaine ( soijalesitiini), aromit (vanilja ja terva ), raffinoitu kasvisöljy ja maitorasva.